WAJAH TUNANG ELFIRA - SUFIAN BERHIJRAH KE INDONESIA

Biarpun selepas ikatan pertunangan mereka putus, penyanyi Sufian Suhaimi mengakui dia tidak bermusuhan dengan bekas tunangnya, aktres Elfira Loy.

Menurut penyanyi lagu 'Di Matamu' ini, apa saja yang dilakukan oleh Elfira bukan lagi menjadi kepentingan buat dirinya.

"Saya anggap kami masih berkawan, cuma tidak ada sebab untuk kami saling berhubung. Bukan maksud kami bermusuhan, tetapi masing-masing sudah 'move on' antara satu sama lain.

"Bagi saya apa saja yang dilakukan oleh dia, sudah tidak ada kepentingan bagi saya untuk mengambil tahu. Cukuplah jika kami mendoakan kebahagiaan masing-masing. Saya mendoakan kebahagiaannya," ujarnya kepada Astro Gempak.

Klik untuk gambar besar

Kata Sufian, dia sama sekali tidak mengetahui khabar mengenai Elfira yang difahamkan telah bertunang dengan seorang pengurus besar di sebuah syarikat telekomunikasi terkemuka di ibu kota, Muhamad Faris Khairol Anuar.

Tambah penyanyi yang mula dikenali dengan lagu 'Terakhir' ini, sekarang merupakan masa yang tepat untuk dirinya berhijrah dari Malaysia dan melebarkan sayap ke Indonesia.

"Semua penyanyi mesti ada mempunyai harapan untuk mengintai pasaran negara seberang. Sebelum semua perkara ini terjadi pun, saya sudah lama menanam impian itu.

"Melihatkan apa berlaku sekarang, saya rasa melebarkan sayap ke Indonesia adalah perkara yang tepat untuk dilakukan buat masa ini, bagi mengembangkan lagi bakat saya.

"Keputusan ini bukan saja untuk 'meratapi perasaan' tetapi dijadikan sebagai satu platform untuk menjadi manusia lebih berjaya," tuturnya yang pernah bertunang dengan Elfira pada 6 Oktober 2017 namun berakhir pada 18 Februari lalu.

Melalui Berita Harian, sumber memaklumkan yang pasangan itu bakal mendirikan rumah tangga pada tahun depan, namun tarikhnya masih belum ditetapkan.

Elfira yang dihubungi bagi mengesahkan perkara itu memilih untuk tidak mengulasnya, sebaliknya hanya memberi bayangan dirinya sedang dilamun bahagia menerusi Insta Story di Instagram apabila memuatnaik gambar bentuk hati.

Sebelum ini, hubungan Elfira, 24, dan jejaka itu mula dihidu apabila dia memuatnaik gambar bersama seorang lelaki pada 19 Ogos lalu berserta kapsyen: "Buang kebencian, lahirlah kebahagiaan", seterusnya mencetuskan andaian dia sedang dilamun cinta.

www.myartis.com / Sumber: Astro Gempak & Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ERRA AKUI MASIH BERHUBUNG DENGAN SHAHIR, SEKALI SEKALA BERJUMPA

"Kami masih berhubung... masih. Kalau ada masa lapang kami akan berjumpa untuk bermain badminton. Cuma bezanya tidak kerap.

"Sekali sekala tu adalah," demikian kata primadona Erra Fazira yang menjelaskan masih berkawan baik dengan juara Akademi Fantasia musim kelapan (AF8), Shahir Zawawi.

Jelas Erra bagaimanapun hubungan mereka sekadar berkawan baik dan masih berjumpa untuk aktiviti riadah. Erra menegaskan hubungan mereka sekadar kawan baik.

www.myartis.com / Sumber & foto: Astro Gempak & Instagram Erra Fazira

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RAMAI PERTIKAI POLIS PAKAI SELIPAR - RISTEENA MINTA MAAF SEBAB TIMBUL SALAH FAHAM

Selepas fotonya bersama dua orang anggota polis menjadi topik bualan orang ramai, pelakon Risteena Munim, 31, tampil memberi penjelasan dengan memberitahu anggota tersebut tidak memakai selipar ketika bertugas seperti yang didakwa oleh segelintir netizen.

"Beberapa hari yang lepas saya ada muat naik gambar bersama dua orang anggota polis. Benda tu dah jadi viral disebabkan ada salah faham kat situ. Ramai yang mempertikaikan kenapa dua anggota polis memakai selipar ketika bertugas. Sebenarnya tak. Masa tu saya tengah penggambaran drama.

"Kebetulan dua anggota polis tu tengah buat rondaan dekat tempat penggambaran. Kebetulan juga, pihak produksi memerlukan khidmat polis jadi mereka memanggil untuk masuk ke dalam rumah supaya dapat bertanya macam mana prosedur," jelasnya menerusi Instagram Stories.

Klik untuk gambar besar

Tambah pelakon drama 'Playboy Itu Suami Aku' itu, dia yang meminta untuk bergambar bersama di luar rumah dengan tangannya digari: "Selepas habis mereka berbincang, saya minta bergambar dengan memakai gari untuk simpanan saya. Benda tu takda apa-apa pun. Masa nak bergambar tu, mereka sarung ja mana-mana selipar yang ada di luar rumah," katanya.

Dalam pada itu, tunang kepada aktor Isa Khan turut memohon maaf kepada pihak Polis Diraja Malaysia (PDRM) kerana telah menimbulkan salah faham: "Di kesempatan ini saya nak minta maaf kepada semua pihak terutamanya kepada pihak PDRM dan dua orang anggota itu sekiranya berlaku salah faham. Harap benda ini sudah jelas dan tak ada apa-apa isu," tuturnya di akhir video.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LANGGAR LARI - JANNA SEBAK, HARAP DAPAT HUKUMAN SETIMPAL

"Takziah kepada keluarga Allahyarham... Suspek pun dah kena tangkap. Tolonglah bagi hukuman setimpal kepada orang-orang begini," katanya pelakon Janna Nick yang terkesan dengan insiden menimpa seorang wanita petugas Telekom Malaysia Berhad (TM) Unifi yang maut setelah dirempuh dan diseret sebuah kereta.

Untuk makluman, kejadian langgar lari tersebut berlaku di kawasan Shaftbury Square di Cyberjaya malam Rabu lalu.

Janna dalam nada sebak memberitahu dia berharap empat suspek yang berjaya ditahan akan diberikan hukuman setimpal agar kematian mangsa terbela.

Pada Jumaat, empat suspek termasuk seorang wanita kes langgar lari itu telah ditahan pihak berkuasa dan mereka telah direman selama empat hari bermula bagi membantu siasatan kes itu.

Dalam pada itu, Janna berkata, sebagai manusia biasa tiada sesiapa yang terlepas daripada melakukan kesilapan namun perlu bertanggungjawab terhadap setiap tindakan dilakukan.

Klik untuk gambar besar

"Tidak mengapa kalau anda telah melakukan kesalahan kerana sebagai manusia kita kdang-kala hilang kawalan. Namun tolong bertanggungjawab. Anda tidak boleh lari daripaa kesalahan yang telah anda lakukan," tulisnya.

Dalam kejadian itu mangsa, Wan Amirah Wan Alias, 31, yang merupakan Penolong Pengurus GTM Event Sales dilanggar sebuah kereta model Hyundai ketika sedang melintas jalan di kawasan tersebut.

Pemandu dalam kenderaan dengan nombor pendaftaran BHS 7999 bertindak melarikan diri dalam kejadian kira-kira 7.34 malam.

Mangsa dihantar ke Hospital Putrajaya untuk mendapatkan rawatan bagaimanapun meninggal dunia kira-kita 4 pagi, Khamis.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA BUKAN SYAITAN ATAU MALAIKAT... ORANG BALIK BATU, SAYA BERI BUAH" - DA'I SYED

"Saya manusia, bukan dilahirkan sebagai syaitan atau malaikat. Saya manusia biasa yang mempunyai sifat-sifat manusia iaitu tak boleh lari daripada rasa down, sedih, marah atau serabut.

"Tapi saya sentiasa untuk positifkan diri sebab tahu kat luar sana ramai yang diuji, kita semua ada ujian masing-masing. Sebagai orang yang diuji saya nak beritahu saya mampu bangkit dan anda juga perlu bangkit macam saya," kata pendakwah selebriti dan penyanyi Da'i Syed.

Terdahulu, Syed didakwa atas pertuduhan melakukan persetubuhan di luar tabii dan mencabul kehormatan di Mahkamah Petaling Jaya, dan di Mahkamah Shah Alam pula dia menghadapi tuduhan merogol seorang wanita.

Namun, Syed dibebaskan dengan bayaran ikat jamin RM35,000 di Mahkamah Shah Alam dan Mahkamah Petaling Jaya pada 15 Disember tahun lalu. Sebutan kes di Mahkamah Shah Alam pada 16 Mac dan di Mahkamah Petaling Jaya pada 19 Mac ini.

Klik untuk gambar besar

Mengakui mengalami tekanan gara-gara tohmahan serta kritikan daripada masyarakat, Da'i Syed memberitahu dia mendapat kekuatan dan semangat untuk bangkit semula atas izin Allah SWT.

Dalam pada itu, Da'i Syed sentiasa memaafkan semua pihak yang menghina dan memboikot lagunya, Ya Habib serta produk wangian miliknya yang dilancarkan, hari ini. Syed berkata, dia lebih selesa berdiam diri dan mengambil pendekatan untuk memberi kata-kata positif kepada mereka.

"Kalau ada yang boikot produk dan lagu, saya akan positifkan semua orang. Saya tak anggap orang yang hina atau boikot saya itu salah. Saya tak pernah menyalahkan semua orang, malah saya sentiasa memaafkan mereka.

"Walaupun sakit hati ada lagi, tapi tidak sampai tahap berdendam. Kalau mereka kutuk saya, saya kutuk balik, tidak. Saya ambil pendekatan berdiam diri. Malah, saya akan positifkan orang. Ibaratnya kalau orang baling batu, saya beri buah," ujarnya.

Dalam masa sama, Syed atau nama sebenarnya Syed Shah Iqmal Syed Mohammad Shaiful, 26, mengakui sepanjang kontroversi membabitkan dirinya, dia sudah kenal erti kawan dan sahabat.

"Menjadi perkara biasa apabila ada kawan yang menjauhkan diri jika kita ditimpa masalah, malah ada juga yang ambil kesempatan. Ini biasa. Bagi saya, kawan dan sahabat itu berbeza.

"Kawan memang ramai dan saya berkawan dengan semua orang. Tapi sahabat yang selalu dengan saya seperi Rayyan dan pasukan saya yang sentiasa berikan motivasi. Mereka sentiasa ada bersama-sama. Jadi, bagi saya kawan adalah kawan, sahabat adalah sahabat," tuturnya.

www.myartis.com / Sumber & foto: mStar, Harian Metro & Instagram Da'i Syed

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BUAT LAPORAN POLIS: "KITA JUMPA DI MAHKAMAH NANTI" - AIMAN TINO

Nampaknya penyanyi Aiman Tino, 20, mengambil tindakan dengan membuat laporan polis di Balai Polis Kuala Kubu Bharu, Selangor, jam 11.52 malam semalam apabila sekali lagi dikaitkan dengan video aksi panas seorang lelaki dikatakan miripnya.

Aiman atau nama sebenarnya Mohamad Aiman Yusri berkata, tindakan itu dibuat apabila individu tidak bertanggungjawab terbabit didakwa semakin berani mengenakan dirinya sehingga menjejaskan reputasi diri dan keluarganya.

"Berkenaan video yang tular, baru-baru ini, yang mengaibkan diri saya dan keluarga, saya sudah pun mengambil tindakan dan saya memandang serius perkara ini. Kita jumpa di mahkamah nanti," tegasnya.

Penyanyi lagu 'Ku Rela Dibenci' itu berkata, ia adalah tindakan wajar bagi memberi pengajaran kepada mana-mana individu yang cuba mengambil kesempatan terhadap artis mahupun orang lain.

Klik untuk gambar besar

"Tindakan ini wajar diambil agar memberi pengajaran kepada si penyebar. Jangan ingat kami sebagai artis hanya berdiam diri, tanpa berbuat apa-apa.

"Kalau individu terbabit berniat untuk melakukan perkara sama lagi, dia perlu ingat, dirinya sedang diburu," katanya.

Minggu lalu, sebuah video lelaki mirip Aiman tersebar di laman sosial. Rakaman terbabit dipercayai susulan daripada video panas pemuda mirip Aiman yang tersebar, kira-kira sebulan lalu.

Mengulas mengenai baju dipakai lelaki dalam video itu yang kelihatan sama seperti persalinan dimilikinya, Aiman berkata, dia juga mendapatkan pakaian di butik jenama tertentu, seperti orang lain.

www.myartis.com / Sumber & foto: Berita Harian & Instagram Aiman Tino

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MINTA BERDAMAI - KAZAR ANGGAP KONTROVERSI ANAK BUKAN MASALAH BESAR

"Nasihat saya kepada netizen, janganlah berkasar sangat dalam berbahasa. Bercakaplah elok-elok kerana ini bukan kerja kita. Kalau boleh mereka yang terlibat ini berdamailah.

"Ia bukan masalah besar sangat," ujar pelakon veteran, Kazar yng memohon masyarakat tidak mudah menghukum sehingga mengguris perasaan keluarga berhubung kontroversi melibatkan anak perempuannya iaitu Ira Kazar yang didakwa menjadi perosak rumah tangga orang lain.

Kazar atau nama sebenarnya Kazaruddin Saisi, 63, berkata, dia berharap masalah melibatkan Ira dengan Syamsul Yusof dan Puteri Sarah Liyana dapat diselesaikan segera.

Dalam pada itu, ditanya berhubung kes berkenaan, Kazar bagaimanapun enggan memberi sebarang komen lanjut kerana kataya, ia masih dalam siasatan selain tidak mahu menimbulkan salah faham antara kedua-dua belah pihak.

Klik untuk gambar besar

Pun begitu, sebagai seorang bapa, Kazar sentiasa memberi sokongan penuh terhadap Ira ketika dia berdepan dengan masalah sebegini.

"Saya tidak boleh beri sebarang komen lanjut kerana perintah mahkamah. Ira okey sahaja... kami sekeluarga memberi sokongan penuh kepadanya," tuturnya.

Sebelum ini, Sarah membuat dua aduan iaitu di Jabatan Agama Islam Selangor (Jais) atas dakwaan penglibatan orang ketiga dalam rumah tangganya manakala di Mahkamah Sesyen Kuala Lumpur atas dakwaan melakukan gangguan.

Pengarah Jawi, Datuk Mohd Ajib Ismail turut mengesahkan Ira Kazar hadir memberi keterangan berhubung gangguan orang ketiga dalam rumah tangga membabitkan Sarah dan Syamsul. Ira disiasat bawah Seksyen 38 Akta Kesalahan Jenayah Syariah (Wilayah-Wilayah Persekutuan) 1997.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MENGADU SESAK NAFAS - YAZIT ALAMI JANGKITAN PADA PARU-PARU

Selepas mengadu sesak nafas awal pagi Selasa, pemain drum terkenal, Yazit Ahmad telah dikejarkan ke Hospital Kuala Lumpur (HKL). Menurut anaknya, Sheeqa, bapanya sukar bernafas sebaik pulang ke rumah selepas menunaikan solat Subuh di masjid.

Kata Sheeqa, doktor yang merawat mengesahkan terdapat jangkitan kuman pada bahagian paru-paru ayahnya dan meletakkannya di zon merah. Bagaimanapun, Sheeqa berkata, keadaan ayahnya ketika ini stabil namun doktor terpaksa menidurkannya bagi membolehkannya berehat.

"Doktor sudah buat pemeriksaan dan mendapati ada jangkitan pada paru-paru ayah. Namun begitu, keadaan ayah tidak membimbangkan sangat dan stabil. Ayah tidak koma namun doktor terpaksa merehatkannya buat masa ini," katanya.

Sebelum ini pemain drum kumpulan rock terkemuka Search itu disahkan mengidapi penyakit buah pinggang yang kronik sejak beberapa tahun lalu. Sejak berita itu tersebar pelbagai pihak tampil menghulurkan bantuan kepada pemain drum tersohor itu.

Penderitaan yang dihadapi bekas pemain drum kumpulan rock ternama tanah air, Search itu juga mendapat perhatian Presidn PKR, Datuk Seri Anwar Ibrahim. Pada 12 Mei lalu, Ahli Parlimen Port Dickson itu mengunjungi Yazit di kediamannya dan menyampaikan sumbangan peribadi bagi meringankan beban yang ditanggung pemuzik itu.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERADA DI SINGAPURA - HISHAM HAMID DALAM DILEMA, KUARANTIN 14 HARI SEBELUM MASUK SET

Masih berhutang 10 episod dengan Radius One Sdn Bhd untuk drama 'Dendam Cinta Arissa' arahan Shahrulezad Mohameddin, pelakon kelahiran Singapura, Hisyam Hamid, 35, berada dalam dilema untuk kembali ke ibu kota selepas kerajaan memberi lampu hijau kepada syarikat produksi meneruskan penggambaran.

Namun, apa yang menjadi masalah, Hisyam yang kini berada di Singapura berkata, dia perlu menjalani tempoh kuarantin selama dua minggu sebelum dibenarkan memasuki set penggambaran jika kembali ke ibu kota: "Kos menjalani kuarantin selama dua minggu pula atas pembiayaan sendiri, tetapi ia tidak menjadi masalah kerana syarikat produksi berjanji menanggung kos berkenaan.

"Banyak perkara yang perlu dipertimbangkan jika memilih kembali ke Kuala Lumpur. Sekiranya penggambaran tamat dan saya buat keputusan untuk balik semula ke Singapura, saya perlu jalani sekali lagi kuarantin selama 14 hari. Jadi, secara keseluruhan saya perlu hidup bersendirian selama 28 hari.

"Andai memilih terus menetap di Malaysia, saya terpaksa berkorban tidak dapat berjumpa dengan keluarga untuk tempoh yang lama. Ini kerana kita tak tahu bila wabak COVID-19 berjaya diputuskan dan tempoh Perintah Kawalan Pergerakan Bersyarat (PKPB) berakhir. Saya rasa kenalah cari peluang lakonan lain supaya berbaloi keputusan yang dibuat," katanya.

Klik untuk gambar besar

Pelakon yang mencipta nama menerusi drama 'Ariana Rose' itu berkata, dia masih dalam proses perbincangan mengenai peraturan dan undang-undang yang lebih konkrit bersama syarikat produksi sebelum mencapai kata putus. Setakat ini, katanya, dia hanya mempunyai hutang bersama Radius One. Bagaimanapun, dia ada menerima beberapa tawaran, tetapi belum diputuskan lagi.

"Saya kini sedang menyelidik syarat dan panduan cara kerja, lagipun difahamkan pemerintah di Singapura memberi kelonggaran kepada rakyat untuk keluar bekerja. Bagaimanapun, atas nasihat beberapa rakan, mereka minta saya selidik dengan terperinci maklumat berkenaan," katanya.

Sepanjang tempoh Perintah Kawalan Pergerakan (PKP), Hisyam berkata, pendapatannya terjejas berikutan larangan penggambaran. Sepanjang hampir tiga bulan, hanya bergantung kepada wang simpanan untuk perbelanjaan: "Saya bersyukur mempunyai wang simpanan sepanjang tempoh PKP dan PKPB. Perniagaan baju dan kuih raya turut terjejas berikutan COVID-19," katanya.

www.myartis.com / Sumber & foto: Berita Harian & Instagram Hisham Hamid

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BUAH PINGGANG BENGKAK - BAPA MIA SARA NAFI DAH ROSAK

Bukan buah pinggang rosak, tetapi ia hanya sekadar sakit buah pinggang biasa disebabkan jangkitan kuman, demikian kata bapa Mia Sarah, Muhammad Ridhuan, mengenai spekulasi yang tersebar hingga memburukkan reputasi keluarganya.

"Ketika bangun Subuh, kelmarin, Mia mengadu sukar kencing menyebabkan perutnya sakit. Mia bagaimanapun, tetap ke sekolah seperti biasa.

"Namun, dia menghubungi saya pada tengah hari itu dan mengadu sakitnya belum hilang. Saya terus membawanya ke klinik, tetapi diminta doktor ke hospital untuk pemeriksaan lanjut.

"Doktor memaklumkan, Mia mengalami jangkitan kuman pada saluran kencing menyebabkan buah pinggangnya turut membengkak.

Klik untuk gambar besar

"Setakat ini Mia sudah tiga hari di hospital. Rawatan yang diberikan ketika ini, drip air dan antibiotik. Alhamdulilah dah boleh buang air kecil namun masih sakit.

"Syukur keadaanya beransur pulih. Terima kasih kepada doktor, jururawat, dan semua yang datang melawat dan peminat yang mendoakan," katanya.

Pada masa ini, Mia tidak melibatkan diri dengan sebarang aktiviti seni dan menumpukan perhatian untuk beberapa projek media sosial dan menghadiri acara hiburan.

Difahamkan, Mia kini beransur pulih sejak ditahan di sebuah hospital swasta di Kota Damansara, Petaling Jaya, Ahad lalu.

www.myartis.com / Sumber: Sinar Harian, Astro Awani & Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


FOTO BERSAMA IZREEN - JURUSOLEK PULA TERIMA 'HABUAN'

Jurusolek yang dikenali dengan nama Naomi Larra telah menerima tempias kecaman dan hinaan netizen selepas memuatnaik foto bersama pelakon Izreen Azminda di laman sosial Instagram.

Sebelum ini, Sheila Rusly turut mengalami nasib serupa kerana perkongsian gambarnya dengan Izreen selepas wanita kontroversi itu menutup sementara akaun Instagram miliknya.

Naomi, 33, berkata, dia terkejut apabila ruangan komen pada gambar tersebut dihujani dengan pelbagai kritikan dan kecaman menyelar tindakannya bergambar dengan aktres tersebut.

"Saya terkejut apabila menerima banyak komen berbentuk kecaman daripada netizen yang marahkan saya dan Izreen.

Klik untuk gambar besar

"Pelik pula apabila saya turut dikecam sedangkan itu hanyalah sekadar perkongsian hasil kerja saya sebagai seorang jurusolek.

"Gambar itu dirakam selepas saya menyolek Izreen untuk rancangan masakan 'Ketuk-Ketuk Ramadan' yang menjalani penggambaran di sebuah pasar raya di Perlis, baru-baru ini.

"Ia menjadi tular apabila ada beberapa blog hiburan menulis mengenai foto saya bersama Izreen itu dan bermula daripada situlah ramai netizen menyerang Instagram peribadi saya iaitu @naomilarra," katanya yang sekadar berkongsi hasil kerjayanya sebagai seorang jurusolek.

Dalam pada itu, Naomi turut meluahkan perasaan terkilan dengan sikap sesetengah individu yang terlalu mudah menjatuhkan hukum kepada orang lain.

Malah, dia turut kecewa dengan tindakan pengguna laman sosial yang tidak berhemah semasa meninggalkan komen dan menjadikan medium tersebut sebagai tempat untuk melepaskan amarah.

"Sejujurnya, saya rasa sedih apabila membaca komen-komen negatif itu, lebih-lebih lagi ia dituturkan oleh orang Melayu kita dan rata-rata mereka masih muda. Bukan Izreen sahaja dikecam, malah saya turut menjadi mangsa hinaan.

"Orang kata berdiam itu lebih baik kerana kita sendiri pun tak tahu apa sebenarnya yang berlaku disebalik isu ini dan kalau nak bagi nasihat gunakanlah bahasa yang sopan," ujarnya.

Bercakap mengenai pertemuannya dengan Izreen pada petang itu, Naomi mendedahkan pelakon drama 'Bukan Wanita Sempurna' itu menitiskan air mata ketika bercerita kontroversi tersebut.

Tambah Naomi, setelah hampir lima tahun mengenali Izreen, aktres tersebut seorang wanita yang menyenangkan dan tidak pernah bercerita buruk mengenai orang lain.

"Semasa di belakang set, Izreen ada bercerita mengenai hal rumah tangganya sehinggakan dia menangis, namun dia masih professional kerana mampu tersenyum dan bergelak di hadapan kamera.

"Bagaimanapun, saya tak mahu ulas lanjut mengenai isu ini kerana ia merupakan masalah dalaman peribadi dan tidak manis untuk bercakap lebih-lebih.

"Izreen seorang wanita yang ceria, kelakar, baik hati dan tidak pernah menyakitkan hati orang lain. Semoga dia tenang menghadapi ujian hidup ini," ujarnya yang sudah 13 tahun bergelar jurusolek artis.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


'PURDAH', KAHWIN KAKAK DIPERTIKAI: "CERMIN & UBAH DIRI SENDIRI" - TANIA HUDSON

"Kepada makcik dan pakcik bawang, orang berpurdah atau tidak, (anda) tak perlu menjaga tepi kain orang. Cermin dan ubah diri sendiri kerana apa yang penting adalah hati dan peribadi seseorang itu. Jangan masuk campur mengenai perceraian atau perkahwinan, sebaliknya jagalah rumah tangga sendiri.

"Saya pasti, perkahwinan anda juga tidak sempurna. Malah, agama mendidik kita untuk membantu orang ke jalan yang benar dan bukan menjatuhkan orang sahaja. Kita perlu menilai diri sendiri kerana tiada sesiapa yang sempurna di dunia ini.

"Media sosial bukanlah tempat untuk mengaibkan dan mencari keburukan orang. Jangan gunakan ia untuk melukakan hati sesiapa, sebaliknya gunakan ia dengan sebaiknya.

"Selamat berhujung minggu," luah pelakon Tania Hudson yang mempertahankan kakaknya, pelakon Natasha Hudson yang diserang bertubi-tubi oleh netizen apabila gambar sekitar majlis pernikahan kali keempat Natasha dengan seorang usahawan dari Kelantan, Noor Nashriq Sekarnor, tersebar.

Bintang 'KL Special Force' itu turut menyelar pihak yang mempersoalkan pemakaian purdah dan perkahwinan terdahulu Natasha. Bagi Tania, 33, netizen tidak layak untuk menghakimi seseorang tanpa mengetahui kisah sebenar.

Klik untuk gambar besar

Malah, Tania membidas sikap segelintir pihak yang meletakkan hukum dengan begitu mudah, seumpama mereka begitu mengenali Natasha dan bekas suaminya.

"Tidak tahu pula ada yang tidur sekatil dengan kakak dan bekas suaminya sehingga lebih mengetahui hal sebenar. Anda bercakap seolah-olah lebih tahu berbanding individu itu sendiri. Mungkin anda boleh terus bercakap di belakang kami dan memberikan pahala percuma daripada memberikan mesej secara peribadi kepada saya.

"Kasihan melihat anda yang kebosanan sehingga banyak masa terluang untuk menjaga tepi kain orang. Carilah sesuatu yang berfaedah untuk dibuat. Banyakkan berzikir," tulisnya lagi.

Terdahulu, Tania memuatnaik beberapa gambar pada majlis pernikahan Natasha di Masjid Al-Sultan Ismail Petra, Kubang Kerian di Instagram Story, selain mengucapkan tahniah kepada kakak kesayangannya.

Sebelum ini, Natasha atau penuhnya Natasha Liana Hudson 36, yang pernah mengenakan imej berpurdah, mengakui sudah bercerai dengan bekas suami, Carleed Khaza atau Khalid Kamal.

"Mereka berkahwin pada April 2012. Sepanjang enam tahun berkahwin, mereka dikurniakan dua cahaya mata perempuan, Naeema Kalila, 5, dan Faatimah, 3 tahun.

Sebelum itu, Natasha pernah mendirikan rumah tangga dengan Mohd Faiz Mohd Raih pada 2006, namun rumah tangga mereka hanya bertahan selama empat bulan.

Pelakon filem 'Chermin' itu kemudian melangsungkan perkahwinan dengan Datuk Shahrin Zahari pada Julai 2007. Bagaimanapun rumah tangga mereka hanya bertahan selama dua tahun. Hasil perkongsian hidup, Natasha dan Shahrin dikurniakan cahaya mata perempuan, Neesa Helena, 10.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"AWALNYA AGAK KEBERATAN UNTUK PERGI..." - SAHARUL BAWA ISTERI TUNAI UMRAH, LATIH DIRI BERJAUHAN DENGAN ANAK-ANAK

"Cabaran kali ini ialah kami terpaksa berjauhan dengan anak. Saya sentiasa ingatkan isteri inilah masanya untuk kita belajar tinggalkan anak sekejap supaya boleh mengikuti usaha menyebarkan dakwah selepas ini. Pada awalnya isteri saya agak keberatan untuk pergi, maklumlah sebagai seorang ibu memang susah hendak tinggalkan anak untuk tempoh masa lama.

"Apabila dia bersetuju, saya terus tempah slot tarikh untuk mengerjakan ibadah umrah," itulah kata pelakon Saharul Ridzwan yang berangkat ke Tanah Suci Mekah untuk menunaikan ibadah umrah bersama isterinya, Qaabila Deena Emir Mohamed Akif Emir pada Sabtu.

Menyambut Ramadan di Tanah Suci Makkah bagaikan satu rahmat besar, Saharul, 33, meluahkan rasa teruja dan  tidak sabar untuk menziarahi makam Rasulullah SAW apabila berada di Madinah nanti.

"Selama ini jika pergi menunaikan ibadah umrah, kita sering berharap dapat doakan sesuatu ketika di sana. Kali ini saya bawa rasa cinta terhadap Rasulullah. Selepas belajar dan mendalami tentang sirah perjuangan nabi, saya amat teruja untuk menziarahi makam baginda ketika di Madinah nanti," ujarnya.

Klik untuk gambar besar

Dalam perjalanan ibadah kali ini, Saharul dan isterinya terpaksa berjauhan dengan anak-anak dalam tempoh masa lama iaitu 10 hari buat pertama kali. Bagi Saharul ini adalah satu proses pembelajaran buat dia dan isteri supaya mereka lebih mudah mengikuti usaha menyebarkan dakwah selepas ini.

Difahamkan, Saharul dan isteri akan pulang semula ke Malaysia selepas sepuluh hari di sana. Untuk makluman, Saharul mendirikan rumah tangga dengan Deena pada September 2016 dan pasangan ini dikurniakan dua orang cahaya mata iaitu Muhammad Luth Ali, 5, dan Fateema Azzahara, 2.

Bercakap tentang aktiviti sepanjang Ramadan tahun ini, Saharul memberitahu tidak banyak yang sudah dirancang selain memberi fokus kepada perniagaan restoran Human Gang yang baru memulakan operasi pada hujung Mac lalu: "Rasanya untuk Ramadan tahun ini lebih tertumpu kepada aktiviti perniagaan selain meningkatkan lagi amal ibadah kita," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAK SEMPAT TONTON PIALA DUNIA AKHIR & RAI TAHUN  BAHARU - YASIN SULAIMAN AKUI OK MESKIPUN BADAN SUSUT

Nampaknya hasrat penyanyi dan komposer, Yasin Sulaiman, 47, untuk menonton perlawanan akhir Piala Dunia, Ahad ini dan juga raikan tahun baharu tidak akan menjadi kenyataan apabila dia perlu menunggu sehingga 11 Januari depan untuk sebutan keputusan representasi kali kedua bagi mengkaji tiga pertuduhan kes dadah dihadapinya.

"Sebelum ini, saya mengharapkan 18 Disember ini (Ahad), sempat untuk saya tonton Piala Dunia dan nak raikan tahun baharu. Namun, nampaknya saya kena tunggu Januari nanti," ujar Yasin ketika ditemui di Mahkamah Sesyen Petaling Jaya, di sini, hari ini.

Mengenai keadaan dirinya yang terkini, Yasin memaklumkan, dia juga berasa dalam keadaan sihat walaupun kelihatan susut berbanding sebelum ini.

"Memang pegawai-pegawai di sana (penjara) pun ramai yang bertanya sebab saya dah kurus. Bagaimanapun, saya rasa okay. Dah jumpa doktor dan dia cakap tak ada masalah. Berat saya dah turun lima kilogram. Saya akan cuba naikkan berat untuk menyenangkan hati pegawai di sana," tuturnya.

Dalam masa sama, penyanyi yang popular dengan lagu 'Mimpi Laila' itu juga berkongsi mengenai masalah badan menggeletar yang dialaminya kini.

Klik untuk gambar besar

"Saya ada menggeletar sikit di dalam penjara. Saya makan 'lithium carbonate' dan ia adalah ubat yang perlu sentiasa dipantau. Kena buat ujian darah, toksin dan sebagainya.

"Namun, berada di dalam penjara memang agak susah sikit walaupun kita dah cuba usahakan. Namun, ia bukan masalah besar dan Insya-Allah, saya akan harungi dengan tenang saja," jelasnya yang turut mengucapkan terima kasih atas sokongan banyak pihak terhadapnya.

Semasa prosiding di hadapan Hakim Nik Nasimah Nik Mohammad, peguam yang mewakili Yasin, Ariff Azami Hussein berkata, pihak pembelaan sudah menghantar representasi kepada Jabatan Peguam Negara.

"Kami dihubungi pasukan pendakwaan semalam yang memaklumkan mereka memerlukan lebih masa sebelum membuat pertimbangan berhubung representasi berkenaan," katanya.

Pada 6 Julai lalu, Yasin terlepas hukuman gantung sampai mati atas pertuduhan mengedar dadah jenis kanabis seberat 214 gram. Ia selepas pendakwaan memaklumkan pertuduhan mengedar dadah ditarik balik dan dituduh semula atas pertuduhan baharu.

Yasin didakwa memiliki dadah seberat 193.7 gram di sebuah kondominium di Persiaran Surian Damansara Indah Resort Home, PJU 3, Kota Damansara, di sini, pada jam 5.30 petang, 24 Mac lalu dan dituduh mengikut Seksyen 39A(2) Akta Dadah Berbahaya 1952.

Bagi satu lagi pertuduhan, Yasin mengaku tidak bersalah menanam 17 pokok dalam pasu plastik berisi tanah yang mana daripadanya kanabis diperoleh secara terus atau tidak langsung pada tempat, waktu dan tarikh sama.

Pertuduhan dibuat mengikut Seksyen 6B(1)(a) Akta Dadah Berbahaya 1952 yang boleh dihukum di bawah Seksyen 6B(3) akta sama.

Yasin turut didakwa dan mengaku tidak bersalah atas satu lagi pertuduhan memberikan dirinya dadah berbahaya jenis 11-nor-delta-9 tetrahydrocannabinol-9-carboxylic acid di Pejabat Narkotik Ibu Pejabat Polis Daerah Petaling Jaya pada jam 11.05 malam, 24 Mac lalu.

  ________ IKLAN ________ NEW HOT ARRIVAL TUDUNG BAWAL LAZY/INSTANT BAWAL LAZY TRAVEL MOSSCREPE BIDANG 45" Siap jahit bahagian dagu dan ada 20 pilihan Warna yang menarik.
Tudung bawal yang sangat mudah digayakan kerana kainnya yang sejuk
terletak dan selesa dipakai. Material tidak jarang dan tidak pekakkan
telinga, malah ia sesuai dipakai secara casual ataupun cara lain.  MAKLUMAT:

Material: Mosscrepe Premium

Bawal Mosscrepe Premium High Quality

Size: Bidang 45"
PENGUKURAN:

Labuh dari dagu ke bawah :+-22 inc

Labuh dari atas awning ke belakang :+-30 inc

100% Authentic guarantee (asli) daripada Shopee atau wang dikembalikan.

Beli kat sini :

KLIK DISINI ATAU GAMBAR UNTUK BELI
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TUTUPLAH AIB KAMU!" - MAT DAN DITEGUR KONGSI FOTO THROWBACK BERTATU DI BAHU

"Rindunye rambut saya..🥴 Tengah scroll cari gambar lama nak tunjuk ke Zayne Daddy dia dulu mcm mane. Macam Keith Richards je dia kata..🤣 (ke Daddy dia kata)..🧐," demikian tulis pengacara dan pelakon Mat Dan yang berkongsi sekeping foto 'throwback' ketika zaman usianya di laman Instagram miliknya.

Melihat pada foto yang dikongsikan, ia memaparkan gaya rambut Mat Dan yang sedikit panjang dan memperlihatkan tatu di kiri dan kanan tubunhnya.

Meninjau di ruangan komen entri berkenaan, para pengikut Mat Dan meninggalkan respon yang berbeza. Selain respon positif, ada juga yang kurang selesa melihat Mat Dan berkongsi foto lamanya yang memaparkan tatu itu.

"Tutuplah aib kamu, Allah akan tutup aib kamu yang lain. Pengaruh tatu, bukan satu perkara baik, tambahan kalau kita dah bertaubat. Renung-renungkanlah," kata seorang pengguna Instagram.

Klik untuk gambar besar

Bagaimanapun, netizen lain pula berpendapat perkara itu tidak mendatangkan isu negatif kerana Mat Dan yang fasih menguasai dialek Terengganu itu merupakan seorang mualaf.

"Dia asal memang ori Mat Saleh nak buka aib apa pulak, yang kita hairan asal keturunan Melayu Islam buat tatu, retis pun ada," ujar netizen lain pula.

Untuk makluman, Mat Dan mendirikan rumah tangga dengan wanita kelahiran Terengganu iaitu Nadia Adnan pada Mac 2017. Hasil perkongsian hidup, pasangan ini dikurniakan dua cahaya mata lelaki bernama Muhammad Zayne Tyler dan Eydan Yusoff Tyler.

Mat Dan yang berasal dari Bristol, United Kingdom itu mula menetap di Malaysia sejak tahun 2009.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA TIDAK KENAL DRAMA BAND... TIDAK PASTI NIAT SEBENAR MEREKA?" BABY SHIMA

"Sebenarnya, saya tidak kenal pun kumpulan Drama Band kerana sejak dua tahun lalu saya menetap di Jakarta. Saya juga tidak tahu menahu mengenai video muzik itu, malah hanya menontonnya selepas dihubungi BH Online. Jujurnya, saya tidak pasti apa niat sebenar mereka? Tetapi, jika mereka memang sengaja berbuat demikian, maknanya kumpulan itu juga gilakan populariti, tetapi menggunakan cara berbeza.

"Tidak kisah apa orang nak kata, saya yang mengalami peristiwa itu dan hanya saya yang tahu perkara sebenar. Benda pun sudah berlaku dan terpulanglah kepada mereka hendak buat apa," kata penyanyi Baby Shima atau nama sebenarnya Nor Ashima Ramli, 27, yang tidak berasakan video muzik terbaru kumpulan Drama Band, 'Satu-Satu', ditujukan kepada dirinya.

Kata penyanyi lagu 'Pura-Pura Bujang' itu, babak pergaduhan dipaparkan dalam video muzik itu mungkin secara kebetulan sama dengan insiden pernah tercetus antara dirinya dengan seorang usahawan kosmetik pada sebuah majlis di Jakarta, Indonesia, baru-baru ini. Bagaimanapun artis yang sedang mencipta nama di negara jiran itu berkata, dia tidak mengenali kumpulan terbabit.

Klik untuk gambar besar

Video muzik 'Satu-Satu' yang baru dilancarkan, Isnin lalu, berkisar pada sikap sesetengah individu yang sanggup berbuat apa sahaja demi mengejar populariti. Selepas beberapa hari dilancarkan, video berkenaan meraih hampir setengah juta tontonan.

Drama Band yang dianggotai oleh Aepul Roza, Daus SRK, Faeez Ikhwan, Syed Syahmir dan Nik Adib sebelum ini pernah mencetuskan kontroversi menerusi video muzik lagu 'Drama', yang seakan-akan menyindir beberapa selebriti tanah air seperti Haqiem Rusli, Aliff Aziz dan Haneesya Hanee. Dilancarkan sembilan bulan lalu, video muzik itu sehingga kini ditonton sebanyak 9.3 juta kali. Drama turut diumumkan sebagai lagu terbaik pada saingan minggu pertama separuh akhir Muzik-Muzik 34, Jumaat lalu.

www.myartis.com / Sumber & foto: Berita Harian, Instagram Baby Shima & Drama Band

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BAD BERSYUKUR HADIAH PERCUTIAN DITUKAR KEPADA WANG TUNAI

"Alhamdulillah, ini adalah rezeki buat kami sekeluarga. Pada awalnya, saya pun dah tak terlalu berharap dengan hadiah pakej percutian yang ditaja sepenuhnya oleh pihak Kopetro, yang diberikan ketika rakaman Gegar Vaganza Raya (GV Raya) sekitar awal tahun lalu. Sebabnya, kerana kami suami isteri faham mengenai prosedur operasi standard (SOP) yang ditetapkan untuk pelancongan dan sebagainya.

"Ditambah pula dengan keadaan kesihatan saya sekarang. Tapi, rezeki buat kami apabila hadiah itu ditukarkan kepada wang tunai," ujar penyanyi Bad Indigo yang meluahkan rasa syukur dan terima kasihnya atas sumbangan wang tunai berjumlah RM7,000 daripada pihak Koperasi Kakitangan Petronas Berhad (Kopetro).

Sumbangan tunai itu diserahkan Ketua Pegawai Eksekutif Kopetro, Ahmad Shakir Ahmad Ubaidah, dalam satu sesi penyerahan yang berlangsung di kediaman pasangan penyanyi itu di Puchong, hari ini.

Berkongsi mengenai keadaan kesihatannya, Bad berkata, dia berada dalam keadaan baik dan sentiasa berfikiran positif walauoun diduga dengan pelbagai ujian.

"Alhamdulillah, semuanya okay. Saya okay, cuma perlu biasakan diri untuk menggunakan 'walker' untuk membantu saya berjalan memandangkan hanya sebelah kaki saya yang boleh digunakan," katanya.

Mengikut perancangan asal, Bad dan Ashira sepatutnya ke Langkawi untuk bercuti dan berbulan madu selama empat hari tiga malam dan ditaja sepenuhnya oleh Kopetro Travel & Tour, anak syarikat Kopetro.

Untuk makluman, Bad dan Ashira adalah bekas peserta program GV musim ketujuh (GV7) dan berkahwin pada 11 Mac 2021 sebelum disandingkan di dalam program GV Raya yang ditayangkan pada Aidilfitri lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


9 GAMBAR - DAH LAMA BEBAS COVID-19, TAPI ASHRAF MUSLIM SENGAJA MENETAP DI WAD BANTU RAKAN SENASIB

"Assalamualaikum. Masanya sudah tiba.. berat hati ini utk meninggalkan sahabat-sahabatku di wad ini. Mereka telah ku anggap sebagai keluargaku.. Allahuakbar.. tak boleh nak terjemahkan perasaan ini... 3 hari sebelum balik memang sayu untuk tinggalkan wad.

"Saya mohon maaf kepada pakcik, abang2 dan adik2 warga Wad 31 dan rakan2 Dr dan nurse yg menjaga saya dan rakan2 saya disini dan juga berterima kasih kerana terima saya dan rakan-rakan saya seadanya. Tak lupa juga kepada mereka yang menyumbang makanan dan minuman kepada kami disini. Semoga Allah murahkan rezeki kalian semua.

"Banyak cerita, banyak pengalaman, banyak perkongsian dilakukan bersama dimana pesakit2 semuanya datang dari pelbagai kaum, agama dan latarbelakang tapi hanya satu sahaja yang kami inginkan iaitu ‘ketenangan’. Jangan risau sahabat.. Allah kan ada, dia selalu bersama-sama kita. Mengadulah pada dia.. InsyaAllah Allah akan bantu," demikian kongsi Ashraf Muslim yang akhirnya disahkan bebas daripada jangkitan virus covid-19.

Untuk info, sebenarnya Ashraf sudah lama sembuh iaitu sehari sebelum Ramadan... tetapi dia memilih untuk terus tinggal di wad bagi kuarantin diri dan membantu sahabat senasib di situ. Kesedihannya dapat dirasai apabila dia berat hati untuk meninggalkan rakan-rakannya yang masih berjuang di wad Hospital Sungai Buloh.

Klik untuk gambar besar

"Sebenarnya.. saya sudah lama negatif pada sehari sebelum ramadan dan saya memilih tinggal di wad31 untuk kuarantin kan diri di wad. Banyak sebab keputusan ini dibuat dan yang paling penting ialah saya dapat mengerjakan solat berjemaah pada bulan ramadan dan ibadah yang dapat buat bersama-sama dengan pesakit. Ini adalah terapi hati saya untuk lebih tenang. Maafkan saya kalian dengan tindakan saya itu.

"Akhir kata.. Sama-sama kita doakan semoga pesakit-pesakit Covid19 cepat pulih dan dapat berjumpa dengan ahli keluarga dan penyakit ini hilang dari muka bumi ini.. InsyaAllah. Terima kasih Allah kerana memilihku sebagai pesakit covid19. Syukur kepadamu ku merasa nikmatnya," tambahnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


6 GAMBAR MESRA - 'BEAUTIFUL SISTER', GELARAN ERMA FATIMA UNTUK MADUNYA

Air dicincang takkan putus!

Begitulah jualah halnya dengan Erma Fatima dan madunya Aida Abdul, apabila mereka baru-baru ini menyambut Aidiladha di rumah keluarga mentuanya.

Apa yang menarik, Erma turut memberi gelaran kepada Aida sebagai 'beautiful sister', seolah menandakan mereka amat akrab sekarang. Mungkin kebahagiaan keluarga Ashraf Muslim telah menjadi contoh terbaik buat mereka. Heh.

Klik gambar untuk size besar

Kemesraan tersebut juga sekaligus melenyapkan desas-desus yang keluarga ini bakal berpecah sebagaimana yang dilaporkan media sebelum ini.

Tahniah diucapkan buat Erma dan Aida!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


NASIR SEARCH AKUI ADA HUBUNGI AMY TAPI TIDAK DIJAWAB: "SAYA TAK TAHU MENGAPA"

Selepas membuat pengumuman pengunduran diri daripada kumpulan Search pada Mac lalu, pemain bass kumpulan tersebut, Nasir Daud mendedahkan bekas vokalis, Amy terus mendiamkan diri. Malah panggilan yang dibuat tidak pernah dijawab oleh Amy.

"Sebenarnya saya sendiri tak tahu apa-apa berita mengenainya sekarang ini. Selepas Amy umum pengunduran diri itu, saya ada menelefon dia sekali tetapi dia langsung tidak menjawab panggilan saya.

"Kami tiada apa-apa masalah dengannya tetapi Amy sendiri memilih untuk menyepikan diri. Saya tak tahu mengapa, mungkin dia belum bersedia untuk bersemuka dengan kami," kata Nasir ketika ditemui selepas sidang media Konsert Konsert Search X Awie Cinta Buatan Malaysia di Bukit Kiara Equestrian & Resort.

Selain Nasir, Search turut dianggotai Din (gitar) dan adiknya, Kid (gitar) dan Pae (dram). Justeru tanpa Amy, Nasir berkata Search terpaksa meneruskan legasi Search yang telah dibina sejak hampir 40 tahun lalu.

"Meskipun Amy tiada tapi bunyi Search itu masih lagi ada pada kami yang menjadi tiang, tunggak dan sendinya. Jadi, tidak pernah timbul persoalan Search hilang daripada radar. Kami akan meneruskan tanpa noktah dengan bantuan rakan seperti Datuk Awie menerusi Konsert Cinta Buatan Malaysia," tuturnya.

Bagaimanapun, Nasir menafikan Awie adalah pengganti Amy. Search bersama Awie bakal bersatu dalam Konsert Search X Awie Cinta Buatan Malaysia bakal diadakan di Stadium Malawati Sahah Alam pada 12 Disember 2020, bermula jam 9 malam.

Konsert itu yang pada asalnya diberi nama Apologia sepatutnya dijayakan pada 28 Mac lalu di The Bee, Publika namun ia tertangguh kerana negara dan seluruh dunia dilanda pandemic Covid-19.

Dijangka Awie dan Search bakal mempersembahakan lebih 15 lagu-lagu popular Search seperti Mentari Merah Di Ufuk Timur, Cinta Csepi, Kejora, Nur Nilam Sari dan banyak lagi.

Tiket konsert anjuran Imaginex & HS Shazlicious Trading ini berharga RM399, RM299, RM199, RM99 dan RM1000(VVIP). Peononton yang telah membeli tiket untuk konsert pada Mac lalu, masih sah digunakan untuk konsert pada Disember nanti. Tiket dan segala informasi konsert boleh didapati di www.ilassoickets.com atau hubungai 03-21706333.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


7 GAMBAR - SITI NURHALIZA & FAMILY SAMBUT AIDILADHA

Ha ha... macam baru kahwin je Datuk Siti Nurhaliza ni bila duduk kat riba Datuk K. Bukan setakat manja, malah asyik nak berkepit aja. Heh!

Untuk anda yang meminati Siti, jom kita lihat aksi mereka menyambut hari raya Aidiladha bersama keluarga pada selasa lalu.


16 GAMBAR - SAMBUTAN ULANGTAHUN KELAHIRAN KE-23 MIRA FILZAH

Pelakon yang popular melalui drama 'Cinta Si Wedding Planner', Mira Filzah telah menyambut ulangtahun kelahirannya yang ke-23 pada hari ini.

Sambutan hari lahir Mira yang diadakan oleh kelab peminat Mira Filzah, Mira Filzah FC itu telah berlangsung di Hotel Concorde Shah Alam.

Gambar-gambar sekitar sambutan ini telah dirakamkan oleh jurugambar rasmi mereka iaitu Kaki5photo.

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


4 FOTO - SEKITAR UMRAH RAJA FARAH & SUAMI BERSAMA ANAK

Baru-baru ini, Raja Farah dan suami, Iskandar Ismail telah menunaikan umrah di Tanah Suci buat kali kedua dengan ditemani anak tersayang, Imran Iskandar.

Sebelum ini, Raja Farah berkata keputusan tersebut dibuat kerana mahu mengimbau memori ketika mengerjakan umrah, Disember tahun lalu. Ketika itu juga sebenarnya Raja Farah sudah dua bulan mengandung dan hanya menyedari dirinya hamil sekembali ke tanah air.

Kami doakan semoga kehadiran cahaya mata pasangan ini akan membawa bahagia berpanjangan.

--- IKLAN ---

Foto: Instagram Raja Farah

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


DIDAKWA DOAKAN KESEMBUHAN FAYE KUSAIRI - NETIZEN PUJI ELLY MAZELIN

Baru-baru ini, artis serba boleh yang kini semakin memuncak namanya di persada seni tanah air iaitu Elly Mazlein atau lebih mesra disapa Kak Lina Pom Pom, menerusi laman Instagram miliknya telah tampil memuat naik sebuah posting dimana dia menitip doa untuk seseorang.

Susulan itu, timbul pula dakwaan dalam kalangan pengikutnya yang mengatakan berkemungkinan penyanyi, pelakon serta pengacara itu menuju muat naik tersebut buat pelakon Faye Kusairi yang kini berdepan masalah kesihatan.

Menurut Faye sebelum ini, beliau difahamkan secara tiba-tiba diserang Bell's Palsy iaitu lumpuh pada sebelah muka pada Jumaat lalu ketika sedang menggosok gigi di rumahnya sebelum otot muka sebelah kanannya berasa kejang.

Klik untuk gambar besar

Susulan itu, rata-rata peminat dan pengikutnya yakin bahawa doa yang dipohon Kak Lina Pom Pom itu ditujukan khas buat Faye yang kini dalam proses untuk sembuh selepas keluar dari hospital.

Terdahulu, kecoh di media sosial apabila isu hangat yang melibatkan nama Elly dengan bekas suaminya iaitu pengarah drama Azmi Hatta bertindak untuk mengahwini Faye selepas menceraikannya. Bahkan, apa yang lebih memeranjatkan, Azmi juga didakwa tidak membayar nafkah buat anak tunggal mereka.

www.myartis.com / Sumber & foto: Beutifulnara, Instagram Elly Mazlein & Faye Kusairi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KITA LETAKKAN KETUA KELUARGA DALAM RISIKO COVID-19..." - AISHAH MULA CATU MAKANAN

"Day #5 - Reality kicks in, dengan semakin banyak kematian mangsa Covid-19. Am terrified Ngeri... Hari ini, I ambil keputusan untuk mencatu stock makanan di dalam rumah kami. Ini bukanlah masa nak suka-suka masak macam nak raya pulak. Kenapa I kata begitu??? Kalau kita, ibu2 asyik masak macam-macam, sudah tentu barang keperluan kita cepat habis.

"Maka ketua-ketua keluarga terpaksa keluar untuk membeli barang makanan. Ini bermakna kita meletakkan suami/anak/ketua keluarga kita dlm risiko jangkitan Covid-19. Anggaplah bila kita minta ketua keluarga pergi membeli barang keperluan kita menghantar mereka ke medan 'perang'.

"Sanggup ke kita senang-senang je mintak mereka keluar pasal kita nak makan sedap-sedap. Jadi hari ni kami panaskan 'rezeki ' semalam, juga nasi goreng dengan nasi lebih semalam. Ikan bilis goreng dan serunding memang sentiasa standby sejak kebelakangan ni. Ikan pun ikan goreng kelmarin.

"Yang ramai anak-anak di rumah tu, mungkin boleh 'catu' makanan setiap hari, mungkin kita kumpulkan makanan yang boleh di makan untuk hari ni saja, umumkan pada ahli keluarga boleh makan banyak itu saja untuk hari ni, secara automatic kita akan berpada-pada bila makan tu, bukannya makan like there is no tomorrow ok, begitu juga, esok dan lusa.

Klik untuk gambar besar

"Yang pandai memasak mungkin boleh share resipi-resipi makanan yang menggunakan bahan paling kurang. Kalau kita amalkan ini, kurang keraplah org tersayang kita terpaksa keluar buat masa ini. Juga, ianya boleh menimbulkan rasa 'empathy' kepada kawan-kawan kita yang kurang kemampuan.

"I percaya ramai yg kreatif, jom kita 'create' resipi murah dan mudah untuk family kita. Stay safe, stay healthy, STAY HOME guys #sampaikanygbaik2 #AishahjmmC19thoughts," demikian tutur penyanyi Aishah yang memberitahu dia mula membuat catuan makanan untuk keluarganya di rumah.

Memasuki hari kelima Perintah Kawalan Pergerakan (PKP), penyanyi lagu Janji Manismu ini berkongsi pandangannya itu menerusi laman Instagram. Menurut Aishah, tindakan itu berikutan ingin mengurangkan risiko ahli keluarga yang lain terdedah dengan jangkitan Covid-19 ketika mendapatkan keperluan barangan asas.

Sementara itu, Aishah turut mencadangkan setiap keluarga berjimat cermat dan tidak membazirkan makanan sepanjang berdepan tempoh PKP ini. Dalam pada itu, bekas juara program Gegar Vaganza musim keempat (GV4) ini berkata ibu dan isteri boleh mempelbagaikan kreativiti dalam menyediakan juadah untuk keluarga.

www.myartis.com / Sumber & foto: Berita Harian & Instagram Aishah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


13 GAMBAR - NORA DANISH & NEDIM BERSANTAI DI BALI LAGI

"Tq for ur time here Mas. Teman gue shoot. I know bali is ur second home. But I still wana thank u," begitulah kata Nora Danish ketika melancong ke Bali, Indonesia bersama buah hatinya, Nedim Nazri.

Iyalah, dah dikatanya Bali adalah rumah kedua... jadi kenalah selalu bercuti ke sana ya tak?

Bagaimanapun, percutian kali ini bukan sekadar cuti semata-mata, tetapi Nora khabarnya mempunya urusan kerja di sana. Namun yang bestnya, kekasihnya juga ikut sama. heh.

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


MAHARAJA LAWAK - SIAPA LEBIH UNTUNG?

Umum memang sudah sedia maklum siapakah pemenang Maharaja Lawak baru-baru ini. Masing-masing dilihat tersenyum lebar membawa pulang hadiah kemenangan yang berjumlah ratusan ribu ringgit setelah berhempas-pulas bertarung dalam rancangan realiti itu.Namun persoalannya sekarang, siapa lebih untung? Kita tolak tepi Astro yang sudah pasti mengaut keuntungan berganda hasil undian penonton melalui SMS... yang diketengahkan sekarang ialah antara Sepah, Jozan dan Nabil!Ikhlasnya... meskipun juara, Sepah hanya mendapat lebih kurang RM116,666 seorang, manakala Naib juara Jozan pula hanya mendapat RM125,000 seorang. Apa yang segelintir daripada kita tidak terfikir, Nabil sebenarnya lebih beruntung apabila mendapat RM150,000 bersih meskipun hanya mendapat tempat ketiga.Dalam hal ini, gelaran juara kadangkala bukan satu kelebihan dalam sesebuah pertandingan yang memberi imbuhan besar. Malah kejuaraan juga sebenarnya bukan penentu kepada populariti yang berterusan jika kejayaan tersebut tidak dikekalkan dengan usaha keras dan idea yang mantap.Persoalannya sekarang, realiti apa pula selepas ini yang bakal disajikan oleh Astro untuk mengaut undian SMS? Mungkinkah Maharaja Akademi Fantasia?Sepah - Juara....Jozan - Naib JuaraNabil - ketiga...(\__/)(='.'=)(")_(")www.myartis.com 2011


TANPA JOHAN ASARI - LANA NORDIN TETAP BERHIJRAH

Bak kata pepatah, membujur lalu melintang patah. Begitulah semangat kental Lana Nordin, 34, yang akan terus berjuang meskipun cintanya dibuat permainan oleh Johan Asari, 27. Bayangkan, baru tiga hari kenal sudah mahu dirisik, tetapi hanya sebulan 'dicampak' ke tepi!

Artikel terdahulu:

SURPRISE!! - JOHAN PUTUS CINTA DENGAN LANA NORDIN

Ini kerana, ramai yang tertanya-tanya apa jadi dengan niat Lana sebelum ini yang mahu berubah ke jalan yang diredhai? Mungkinkah dia akan kembali ke jalan silam yang penuh onak berduri lantaran malu dan kecewa?

Mengerti dengan semua persoalan tersebut, Lana atau nama sebenarnya Mazlina Hasan Nordin berkata, dia tetap akan meneruskan niatnya berhijab meskipun putus cinta. Jelas pelakon itu, dia memang sudah berniat ingin berubah sebelum mengenali Johan lagi, kekecewaan cinta bukan alasan untuk kembali membuat dosa.

"Sebenarnya saya mahu berubah ke jalan yang diredhai Allah sebelum mengenali Johan lagi dan saya beritahu hasrat itu kepada pelakon Lisdawaty.

"Jadi, apabila Johan bersungguh-sungguh mahu memperisterikan saya, terus saya anggap dialah yang akan membimbing saya. Tetapi apabila keadaan sudah berubah, saya tetap akan teruskan niat untuk menjadi muslimah yang baik," ujar Lana dipetik sebagai berkata semalam.

Tambahnya, dia kini akan lebih berhati-hati sekiranya ingin menjalinkan hubungan cinta dengan lelaki Melayu.

"Bukan tidak percayakan lelaki Melayu. Takkanlah kerana Johan, saya isytiharkan lelaki Melayu semuanya sama. Itu tidak adil. Cuma selepas ini saya perlu berhati-hati." katanya penuh makna tersirat.

Untuk info, Johan baru-baru ini mengumumkan putus cinta dengan Lana selepas sebulan 'beriya bercinta' akibat tidak mendapat restu keluarganya.

Iyalah, syurga itu kan di bawah tapak kaki ibu. Tak gitu?


"SAYA SUDAH TIADA DUIT, TOLONGLAH!" - SAZALI P RAMLEE

"Kudrat saya tidak sekuat zaman muda. Saya nak keluar bekerja pun sangat susah. Sebagai waris tunggal saya harap kerajaan dapat melihat semula dan membantu saya.

"Kalau boleh wang royalti bapa saya diteruskan untuk tempoh tiga tahun lagi. Ia sudah cukup memadai. Sekurang-kurangnya dapatlah saya menampung perbelanjaan tahunan saya dan isteri.

"Lagipun jumlah wang royalti yang diterima sekarang ini tidak sebanyak dulu. Saya tak boleh jadi kaya pun dengan wang itu, sebaliknya dapat digunakan untuk perbelanjaan harian saya.

"Saya sudah tiada duit. Tolonglah!" itulah kata anak Allahyarham Tan Sri P Ramlee iaitu Sazali, 63, yang merayu kepada kerajaan untuk membantu memanjangkan tempoh wang royalti karya bapanya daripada Badan Perlindungan Hak Cipta Muzik Berhad (MACP) yang diterima selama ini.

Jelas Sazali, di usia 63 tahun dia juga tidak dapat bekerja untuk menampung perbelanjaan dia dan isteri memandangkan mereka berdua berdepan masalah kesihatan.

Ujarnya lagi, sebelum ini, dia ada menghubungi MACP bagi mendapatkan perkembangan terkini mengenai permintaannya supaya kerajaan dan pihak bertanggungjawab menambah tempoh perlindungan hak cipta.

Klik untuk gambar besar

"Bagaimanapun, MACP memaklumkan mereka belum terima sebarang jawapan daripada kerajaan ( terdahulu) berhubung permintaan untuk memanjangkan tempoh wang royalti karya bapa saya.

"Justeru saya berharap kerajaan sekarang iaitu Kerajaan Perpaduan ini dapat melihat semula dan mempertimbangkan permintaan saya ini.

"Saya dan isteri bukannya hidup senang, kami bergantung dengan wang royalti untuk meneruskan kelangsungan hidup kerana kesihatan saya dan isteri tidak berada dalam keadaan baik," ujarnya yang dipetik sebagai kepada Harian Metro.

Sebelum ini, Sazali meluahkan isi hatinya yang buntu apabila kontrak royalti karya bapanya yang diperoleh daripada MACP selama ini bakal tamat tahun depan.

Dalam pada itu, beberapa pihak termasuk persatuan hiburan dan artis memohon kerajaan mempertimbangkan supaya tempoh perlindungan hak cipta dinaikkan kepada 70 tahun berbanding 50 tahun ketika ini atau waris boleh menerima royalti selama-lamanya.

MACP pula bersedia untuk membincangkan dan memperhalusi isu berkenaan bersama kerajaan.

  ________ IKLAN ________ NEW HOT ARRIVAL TUDUNG BAWAL LAZY/INSTANT BAWAL LAZY TRAVEL MOSSCREPE BIDANG 45" Siap jahit bahagian dagu dan ada 20 pilihan Warna yang menarik.
Tudung bawal yang sangat mudah digayakan kerana kainnya yang sejuk
terletak dan selesa dipakai. Material tidak jarang dan tidak pekakkan
telinga, malah ia sesuai dipakai secara casual ataupun cara lain.  MAKLUMAT:

Material: Mosscrepe Premium

Bawal Mosscrepe Premium High Quality

Size: Bidang 45"
PENGUKURAN:

Labuh dari dagu ke bawah :+-22 inc

Labuh dari atas awning ke belakang :+-30 inc

100% Authentic guarantee (asli) daripada Shopee atau wang dikembalikan.

Beli kat sini :

KLIK DISINI ATAU GAMBAR UNTUK BELI
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TERSINGKIR GV4 - ELYANA DEDAH DIRINYA HIDAP KANSER LIMFOMA TAHAP 4

Pada konsert minggu kelima Gegar Vaganza musim ke-4 (GV4) yang berlangsung malam semalam itu menyaksikan penyanyi Elyana diumumkan tersingkir setelah mendapat markah terendah daripada juri profesional.

Dalam konsert tersebut, Elyana atau nama sebenarnya Erneelya Elyana Emrizal itu menyanyikan lagu 'Sepi', dendangan asal penyanyi Yuni Shara.

Ia menampilkan Datuk Ramli MS dan Hetty Koes Endang sebagai juri tetap manakala Datuk M. Nasir tampil sebagai juri jemputan.

Minggu kelima ini bertemakan 'kaum kerabat' di mana setiap bintang GV4 diberi cabaran menyanyikan lagu penyanyi yang mempunyai pertalian persaudaraan sesama artis dalam industri.

Klik untuk gambar besar

Meskipun tersingkir, Elyana tidak pulang dengan tangan kosong apabila memenangi Anugerah Gelora Vida Vaganza.

Ketika membuat ucapan, Elyana melakukan pendedahan bahawa dirinya itu menghidap kanser tahap empat dan turut meminta individu lain yang mempunyai penyakit sama agar terus kuat menempuh ujian itu.

Menerusi laman Instagramnya dua hari lalu, Elyana ada berkongsi gambar set lengkap pengurusan jenazah yang antara lain mengandungi kain kapan di dalamnya.

Status itu membuatkan peminat memberi kata-kata semangat kepadanya yang tidak menyatakan jenis kanser dialaminya.

Selepas selesainya konsert minggu kelima GV4, Elyana ketika ditemui media memberitahu bahawa dia sudah tujuh tahun menghidap penyakit kanser limfoma iaitu berkaitan dengan sel darah.

Elyana yang dalam keadaan tenang namun berlinang air mata berkata, hanya orang terdekat yang mengetahui tentang hal tersebut.

"Saya pasrah apabila doktor memberitahu saya mengalami kanser ini tujuh tahun lalu. Sudah berpuluh-puluh rawatan kemoterapi saya jalani dan macam-macam jenis ubat-ubatan yang ditelan.

"Ubatnya sekarang saya hanya perlu sentiasa gembira dan tidak terlalu berfikir tentang penyakit ini. Buat masa sekarang, saya berhenti menjalani rawatan kemoterapi sejak Ramadan lalu demi peminat untuk GV4," ujar Elyana.

Ditanya lanjut tentang penyakitnya itu, Elyana mengatakan apabila penyakit itu menyerang dia akan berasa lemah badan dan terutama pada waktu malam, jantungnya umpama terhenti.

"Saya paling takut waktu malam kerana takut ingin tidur. Badan mudah menjadi lemah dan takut jantung terhenti kerana kanser sudah merebak ke jantung dan paru-paru.

"Bagaimanapun, Allah masih panjangkan usia sehingga hari ini. Saya masuk GV4 pun kerana saya mahu sebelum 'pergi', saya mahu peminat tengok saya di pentas yang cantik dalam keadaan yang gembira," jelas Elyana.

PENDEDAHKAN ELYANA SELEPAS TERSINGKIR GV4

ATAU KLIK LINK INI UNTUK TONTON

www.myartis.com / Sumber: Kosmo & mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


KONGSI PENYATA KWSP - ALIFF SYUKRI KENA HENTAM

Semua pasti mengetahui mengenai jutawan kosmetik, Dato’ Seri Aliff Syukri yang sering sahaja mendapat perhatian dan terpalit dengan kontroversi setiap kali beliau ingin berkongsi sesuatu bersama pengikutnya di media sosial.

Terbaru, Aliff ada memuatnaik gambar KWSP miliknya berkat simpanan gaji dan ada menyatakan beliau mahu menggunakan wang hasil titik peluhnya itu untuk membayar deposit rumah baru di Pavillion.

Kata Aliff, niatnya memuatnaik posting tersebut adalah untuk memberikan motivasi kepada masyarakat diluar sana.

Dalam kenyataan yang dipaparkan, boleh dilihat dengan jelas hasil simpanan beliau di KWSP sahaja mencecah RM1.7 juta dan itu belum masuk wang tunai dan aset lain yang beliau miliki.

Klik untuk gambar besar

Namun perkongsian terbaru Aliff Syukri nampaknya mengundang rasa kurang senang orang ramai yang sekali lagi menempelak beliau dengan mengatakan yang dirinya seorang yang suka menunjuk kekayaan.

Tidak kurang juga ada yang menyokong tindakan Aliff Syukri ini yang dilihat sebagai memberi motivasi kepada semua lebih-lebih lagi mereka yang mahu membina perniagaan sendiri.

www.myartis.com / Sumber: Aliff Syukri IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


BILA TIRO MAHU IKUT JEJAK SENARIO, RANCANG BUAT SITKOM

"Kami memang ada beberapa perancangan terutamanya untuk mempunyai sitcom sendiri bagi menghiburkan peminat lawak di negara ini. Kita pernah mempunyai beberapa sitcom yang sangat menarik sebelum ini dan kami sepakat untuk menghidupkan kembali rancangan seperti itu," kata Sharif yang memberitahu kumpulan Tiro merancang untuk memulakan sitkom sendiri dalam usaha untuk memperkasakan jenama kumpulan mereka, selepas bergelar juara Maharaja Lawak Mega 2021.

Tiro yang dianggotai oleh Sharif, Syaiful dan Danial Zaini itu mengambil pendekatan sama seperti dilakukan kumpulan Senario untuk memberikan variasi hiburan lawak tanah air. Sementara itu, Danial akui lebih banyak idea boleh dikongsikan menerusi sitkom malah merancang untuk merakamkan single pertama Tiro.

"Idea rakam lagu ini tercetus bila kami buat muzikal komedi, jadi kami juga teringat momen lagu-lagu etnik yang pernah dirakam oleh senior kami seperti Senario. Jadi kami rancang untuk merakamkan lagu dengan konsep sama dengan elemen joget
untuk peminat kami," jelasnya.

Klik untuk gambar besar

Mengenai hayat kumpulan Zero, iaitu gandingan Sharif, Syaiful dan Atu, ia masih aktif namun akui Sharif, permintaan kini lebih kepada Zero.

"Zero masih ada dan tetap akan bersama. Zero dan Tiro akan berjalan seiring. Sebab masing-masing ada kekuatan. Dalam Tiro kami memang mahu Danial memainkan peranan utama dengan gandingan saya dan Melati (Syaiful) serta kami memilih lawak meniru gaya dan suara," ujarnya.

Tambah Danial, tidak ada isu ganti sesiapa tetapi masing-masing ada cara dan pendekatan tersendiri. Malah katanya, tidak mustahil untuk Tiro dan Zero bergandingan dalam satu persembahan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHNIAH - ISTERI PERTAMA ASHRAF MUSLIM SELAMAT LAHIRKAN 'BABY BOY'

Isteri pertama kepada Ashraf Muslim, iaitu Noor Dayana Lokman, 28, telah selamat melahirkan anak lelaki semalam.

Berita tersebut telah dikongsikan sendiri oleh ayah Dayana, Tuan Haji Lokman di laman Facebooknya.

"Assalamualaikum wbrt. Kami sekeluarga sujud syukur kepada Allah SWT atas kelahiran permata hati yang baru. Petang tadi anak saya Noor Dayana selamat melahirkan putera pertama dia, baby boy 2.85 kg. Tahniah kepada Dayana dan Ashraf.

"Kehadiran cucu kedua ini memang dinanti-nantikan sekian lama dan kami sekeluarga bersyukur kepada Allah SWT atas kelahiran cucu yang kedua ini. Ameen ameen ameen," demikian tulis Hj. Lokman di FBnya.

Baby boy Dayana & Ashraf - klik untuk gambar besar

Untuk rekod, Ashraf mendirikan rumah tangga dengan Dayana, seorang siswazah bidang perubatan pada 30 Ogos 2011 di Mekah dan kemudian mendirikan rumah tangga kedua dengan Wan Sakinah di Thailand pada 7 Julai 2013 .

Hasil perkahwinan Ashraf dengan Wan Sakinah, mereka telah dikurniakan dua cahaya mata.

Kelahiran anak terbaru ini merupakan anak sulung buat Dayana setelah empat tahun menanti penuh sabar.

Tahniah diucapkan!

Bapa Dayana - Hj. Lokman

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


MASUK HOSPITAL - EZAD LAZIM ALAMI GASTRIK KRONIK

Pada malam semalam, penyanyi Ezad Lazim telah ditahan di Hospital Putrajaya selepas diserang gastrik kronik (Gerd). Isterinya, Zeana Ramli ketika dihubungi berkata, suaminya menunjukkan gejala awal apabila mengalami muntah-muntah dan tidak lama kemudian, diserang panik.

"Semalam, selepas Maghrib, dia mula muntah-muntah kerana makan durian. Selepas itu, dia diserang 'panic attack' dan mula rasa kebimbangan (anxiety) yang tak dapat dikawal.

"Dia risau juga sebab hari ini, sepatutnya dia mendapat suntikan kedua vaksin di Putrajaya. Jadi, sesi pengambilan vaksin pun terpaksa ditunda. Saya bawa dia ke hospital sekitar jam 11 malam semalam. Tapi, doktor tak benarkan saya menunggu dan disuruh pulang," katanya.

Tambah Zeana, keadaan suaminya pada awalnya tidak ada sebarang masalah memandangkan kali terakhir Ezad diserang Gerd adalah pada 2018.

"Ezad, sebelum itu ke Gua Musang untuk kerja-kerja pertanian. Dia ada surat kebenaran merentas untuk tujuan pertanian dari Kementerian Perdagangan Antarabangsa dan Industri (Miti).

Klik untuk gambar besar

"Ketika di sana, dia mencari benih untuk beberapa tanaman sebab kami merancang untuk mengerjakan dusun berikutan kerja-kerja seni pun tak dapat dijalankan dalam masa pandemik sekarang. Jadi, ada juga dia bawa balik buah durian dari sana," jelasnya.

Hari ini, Ezad masih lagi ditahan dan tidak dibenarkan pulang untuk mengelakkan risiko lain.

"Doktor beritahu kalau bawa pulang, risiko akan dihadapi adalah kematian memandangkan asid dan gula dalam darahnya juga agak tinggi.

"Saya jadi risau sebab dalam situasi Covid-19 seperti sekarang, tak dapat pula nak menemaninya di hospital. Mulalah macam-macam perkara bermain dalam fikiran saya. Apapun, saya mohon doakan semuanya dipermudahkan untuk suami saya dan dia diberikan kesembuhan segera," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


INFO - HALIZA MISBUN DAN  'CINTA RIMAU'

Setelah dikhabarkan mendapat hadiah kondo bernilai RM2 juta sempena hari lahirnya yang ke 40 pada 14 Mei lalu, kini Haliza membuat kejutan terbaru apabila bakal muncul dengan blockbuster novel berjudul 'Cinta Rimau'.

Mungkinkah 'Cinta Rimau' ada kena mengena dengan cinta Haliza yang hingga kini tidak kesampaian ke jinjang pelamin?

Rasanya tidak... kerana novel tersebut sebenarnya mengisahkan Hasya Lourdes, wanita lulusan Sarjana Muda Undang-Undang memilih kerjaya penyiasat persendirian berbanding peguam.

Bertitik-tolak dari takdir ibunya, Hasnah yang dipenjara seumur hayat atas kesalahan membunuh suami, status Hasya sebagai ‘anak tidak sah taraf’ yang tidak dituntut oleh mana-mana ahli keluarganya memaksanya membesar dikalangan masyarakat Kristian apabila Sebastian Jones, peguambela ibunya yang berbangsa India, mengambilnya sebagai anak angkat.

Apakah akidahnya sebagai seorang Islam terpelihara? Kehadiran Keris, harimau Bengal dari Afrika Selatan menjadi penawar sekaligus pemangkin kekuatannya dalam mengemudi bahtera kehidupan. Indahnya dunia apabila Hasya dilamun cinta dengan lelaki penuh karismatik, Bahrain Nasution.

Kisah cinta ‘antara dua dunia berbeza’ bertukar menjadi ‘cinta penjuru tiga’  apabila Hasya turut dicintai Rafael, anak tunggal Bahrain. Konflik semakin bercelaru dek etika profesionalisme yang dilanggarnya sendiri dimana Bahrain sebenarnya merupakan suami Regina Ong, klien yang mengupahnya untuk mengintip sang suami. Inikah namanya ‘harapkan pagar, pagar makan padi?’

Berbalik pada kisah Haliza sendiri, katanya jika Allah temukan jodoh, Insya Allah beliau ingin berkahwin. Semuanya disebabkan terlalu ramai yang bertanya bilakah beliau akan berumah tangga? maklumlah... usiapun makin lanjut!

"Saya melihatnya sebagai suatu doa. Bagi saya sendiri, apa jua ketentuan Allah, saya terima dengan hati yang terbuka dan redha kerana yang penting kita bahagia, sama ada masih solo atau sudah berumah tangga," ujarnya.

Untuk info, 'Cinta Rimau' bakal dilancarkan esok di Solaris Dutamas (Publika), Kuala Lumpur jam 11 pagi.


RITA BUAT LAPORAN POLIS, JUMPA USTAZ BERHUBUNG KUCINGNYA

"Setakat ini, masih tiada apa-apa perkembangan terbaharu mengenai Pekan dan kami masih mencarinya. Saya sudah membuat laporan polis mengenai kehilangannya. Ustaz pun saya sudah jumpa, hasil pertolongan rakan-rakan pencinta kucing.

"Tidak dinafikan ramai yang dating membantu termasuk memberi doa-doa yang sesuai untuk saya diberi petunjuk untuk mencari Pekan.

"Saya sangat menghargainya," kata pelakon Rita Rudaini yang mengakui dia berusaha mencari kucingnya bernama Pekan yang hilang pada penghujung minggu lalu masih diteruskan sehingga kini.

Rita berkata laporan polis sudah pun dilakukan selain usaha berjumpa dengan Ustaz untuk meminta doa dan petunjuk di mana hilangnya Pekan.

Beberapa hari lalu, Rita menerusi akaun Instagram (IG) memaklumkan kehilangan Pekan. Menurut Rita lagi, dia dan anak-anakya kini sedang bersedih sehinga tiada selera makan sejak kehilangan Pekan.

"Saya memang tak keruan, mencari Pekan sampai jam 3 – 4 pagi dan pulang ke rumah waktu Subuh. Makan saya juga tak tentu hingga kawan-kawan perlu bawa saya makan. Menangis tu memang tidak berhenti kerana terlalu sedih.

"Saya sayang kucing saya sama macam anak saya sendiri, yang terdekat dengan saya tahu lah bagaimana saya layan dan jaga kucing-kucing saya. Anak saya pun begitu hingga hari ini masih bersedih. Saya hingga kini tidak cukup rehat dan tidur, tak tahu lah sampai bila saya akan begini," tuturnya lagi.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JANTINA ANAK - HANIS ZALIKHA & HAIRUL AZREEN BELUM SEDIA DEDAHKAN

Hanis Zalikha yang bakal bersalin pada 5 Jun iaitu tarikh yang sama dengan hari perkahwinannya menyatakan bahawa beliau dan dan suaminya, Hairul Azreen belum bersedia mendedahkan jantina anak mereka ini.

Menurut Hanis, walaupun sedang sarat hamil 7 bulan, beliau masih mengalami alahan dan tidak boleh duduk diam dan masih aktif dengan pelbagai jenis perniagaan.

"Ia agak mencabar kerana saya belum biasa berdepan dengan situasi ini. Kebiasaannya, wanita hamil akan mengalami alahan teruk pada trimester kandungan tetapi saya pula hingga ini, masih muntah-muntah. Cuak juga tetapi saya cuba cekalkan diri dan menganggap ia sebagai ujian Allah.

"Pernah saya bertanya ibu, tetapi dia hanya melalui alahan teruk pada trimester pertama. Ibu mentua pula sudah lupa pengalaman itu kerana melahirkan anak terakhir 28 tahun lalu. Saya anggap semua ini sebagai dugaan ketika mengandung, mungkin Allah ingin pemudahkan semua urusan saya ketika bersalin kelak, insya-Allah

"Memang saya tidak boleh duduk diam, biarpun perut semakin membesar. Harapnya anak yang bakal lahir ini akan menerima tempias semangat saya yang tidak pernah berhenti bekerja. Saya masih keluar rumah menghadiri mesyuarat dan menguruskan hal berkaitan perniagaan," ujar Hanis dipetik sebagai berkata.

Untuk makluman, Hanis Zalikha baru sahaja melancarkan koleksi pakaian raya, His & Her dengan kolaborasinya bersama suami baru-baru ini.

Ditanya mengenai perancangannya selepas melahirkan bayi pertamanya, Hanis berkata, dirinya mungkin akan mempertimbangkan tawaran sebagai pengacara yang tidak memerlukan banyak masa diluar. Malah suaminya juga bersetuju jika beliau tidak terlalu aktif di dalam bidang lakonan yang menuntut lebih banyak masa diluar.

Sumber: BH

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


ISU RAHSIAKAN PERKAHWINAN - ARIFF BAHRAN AKUI TIADA NIAT

Sebelum ini nama penyanyi Ariff Bahran, 23, menjadi perbualan selepas aksinya mencium dahi seorang penari wanita ketika membuat persembahan duet bersama penyanyi Sarah Suhairi, dalam Anugerah Drama Sangat 2020 (ADS2021).

Namun segalanya terjawab apabila wanita berkenaan merupakan isteri bekas peserta Big Stage musim pertama itu yang sudah dinikahinya sejak tiga bulan lalu.

Ditanya lanjut mengenai perkara tersebut, Bahran menjelaskan selepas hampir tiga tahun berkenalan, dia akhirnya selamat bernikah dengan wanita pilihan hatinya yang juga seorang penerbit program masakan dikenali Amirah Syazwani Mohd Ridzuan, 27, pada 3 September lalu di Jabatan Agama Islam Selangor (JAIS) di Shah Alam.

Bahran dalam pada itu berkata dia bukan sengaja mahu merahsiakan berita pernikahannya, sebaliknya dia enggan menyusahkan mana-mana pihak untuk menghadiri hari bahagianya ketika negara berdepan pandemik.

"Sepatutnya kami merancang untuk mendirikan rumah tangga pada Disember tahun lalu, tapi disebabkan kes C0V1D masih tinggi, jadi kami terpaksa tangguhkan majlis pernikahan beberapa kali. Namun, Alhamdulillah tanggal 3 September lalu kami bersepakat untuk bernikah juga selepas kedua-dua belah keluarga bersetuju dan memberi restu.

Klik untuk gambar besar

"Lagipun, segala persediaan untuk hari pernikahan sudah pun siap dibuat. Saya tak berniat untuk merahsiakan hari pernikahan kami, cuma saya enggan menyusahkan saudara-mara atau teman terdekat dalam waktu yang mencabar ini," jelasnya.

Tambah penyanyi yang popular menerusi lagu 'Kata Akhirmu' itu, dia dan isteri juga merancang menganjurkan majlis resepsi mereka, tahun depan.

"Kami ada merancang mengadakan majlis resepsi. Namun, disebabkan saya terbabit dengan penggambaran hingga Mac tahun depan, maka kami belum dapat memutuskan tarikh sesuai," ujarnya.

Mengenai perancangan untuk menimang cahaya mata, Bahran dilihat tenang menjawab pertanyaan terbabit dan menyerahkan soal zuriat kepada isterinya.

"Saya tahu soalan ini akan ditanya oleh sesiapa saja. Apa yang mampu saya katakan, soal zuriat saya serahkan kepada isteri kerana dia yang akan melahirkan anak kami nanti. Saya sangat menghormati dirinya. Kalau buat masa ini, dia belum bersedia untuk menimang zuriat dan saya okey saja. Tapi, andai dia sudah bersedia untuk bergelar ibu saya orang yang paling gembira ," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISTERI HAFIZ SUIP JADI SUKARELAWAN SELEPAS 4 HARI HABIS PANTANG

Isteri kepada penyanyi Hafiz Suip, Nureffy Jesreel nampaknya sudah mula aktif melakukan aktiviti kesukarelawan, meskipun baru empat hari habis berpantang selepas melahirkan anak keduanya. Menurut wakil kumpulan sukarelawan, Addina Ahmade, mereka sudah mengagihkan bantuan keperluan harian kepada Hospital Putrajaya, Persatuan Orang Cacat Miri dan Zoo Melaka.

"Walaupun baru 4 hari habis pantang, Nureffy gigih turun padang dan turut sama membantu kami memberikan sumbangan. Sebelum ini, Nureffy hanya menyalurkan dana kepada kami dari rumah tapi selepas habis berpantang dia pun turut sama membantu kami," kata Addina.

Menariknya, pasukan sukarelawan yang terdiri daripada 5 ahli itu dibarisi oleh golongan wanita sahaja: "Kami buat atas dasar keprihatinan dan tanggungjawab membantu sesama kita yang memerlukan. Semua ahli pasukan kami perempuan dan tiada kena mengena dengan suami masing-masing," tambahnya.

Klik untuk gambar besar

Fokus mereka kini untuk membantu menyalurkan keperluan kepada pihak Zoo Melaka: "Mungkin ada yang terlepas pandang Zoo Melaka, jadi kami mengambil inisiatif untuk membantu membelikan makanan seperti sayur-sayuran, buah-buahan dan daging kepada haiwan yang dijaga di sana. Bantuan kita lebih kepada bahan mentah dan insya-Allah kami akan ke sana lagi dalam tempoh terdekat," ujarnya.

Pihaknya juga merayu orang ramai agar menghulurkan bantuan untuk membantu pihak dan organisasi seperti Zoo Melaka yang memerlukan ketika ini. Nureffy yang mendirikan rumah tangga bersama Hafiz sejak 2016 telah selamat melahirkan anak keduanya pada awal Mac lalu.

www.myartis.com / Sumber & foto: Astro Gempak & Instagram Hafiz Suip

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JANNA NICK KINI STABIL SELEPAS PARU-PARU DIJANGKITI KUMAN

Pelakon Janna Nick yang dimasukkan ke sebuah hospital akibat paru-paru dijangkiti kuman, kini semakin stabil dan dinasihatkan untuk berehat buat sementara waktu.

"Janna berasa kurang sihat sewaktu ingin mengendalikan sebuah program di Putrajaya pada Khamis lalu. Kemudian dia dirujuk ke hospital sebelum doktor mengesahkan ada jangkitan kuman pada paru-paru Janna”

"Buat masa sekarang keadaannya dilaporkan stabil selain perlu mendapat pemantauan pihak doktor," jelas pengurus Janna, Afeeq Abd. Wahab

Janna yang turut berkongsikan gambar tersebut di laman Instagramnya turut mendapat kiriman doa daripada peminatnya agar cepat sembuh.

Apapun, kami doakan semoga pelakon utama drama 'Dia' ini segera sembuh dan berehatlah secukupnya.

Klik untuk gambar besar

www.myartis.com / Sumber: Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ISU DI FFM: "FITNAH SEMATA-MATA... TAK PATUT DIBANGKITKAN" - FATTAH RALAT

"Saya sudah menjalankan tanggungjawab saya sebagai penyampai trofi seperti apa yang diminta oleh pihak penganjur yang telah disertakan bersama kontrak. Ingin saya menegaskan di sini yang mengatakan saya memandai naik ke atas pentas bersama Fazura adalah fitnah semata-mata.

"Tidak mungkin ada artis yang boleh main langgar untuk naik ke atas pentas. Malah perkara ini tidak masuk akal apabila mengatakan isteri saya yang memandai 'request' untuk kami digandingkan," demikian kata pelakon dan penyanyi Fattah Amin.

Suami kepada aktres Nur Fazura itu menegaskan kontroversi yang timbul adalah fitnah semata-mata dan dia tidak mengenakan sebarang syarat mengenai gandingannya bersama isteri, aktres Fazura di malam Festival Filem Malaysia 30 (FFM30).

Menurut Fattah, dia hanya menjalankan tanggungjawab yang telah ditugaskan kepadanya. Tambah pelakon 'Hero Seorang Cinderella' ini, dia berasa ralat dan terkesan dengan isu ini.

"Inilah kehidupan artis. Perkara seperti ini saya tidak minta untuk berlaku namun apabila terjadi semestinya saya akan mempertahankan diri.

Klik untuk gambar besar

"Semestinya saya ralat dan terkesan kerana perkara ini memburukkan nama saya. Saya ada nama yang perlu dijaga malah pihak pengurusan saya sendiri menitikberatkan tentang imej saya. Selebihnya saya menyerahkan kepada pihak pengurusan untuk mengambil tindakan susulan," ujarnya lagi.

Menegaskan kemunculannya sebagai penyampai trofi pada malam kemuncak Festival Filem Malaysia (FFM) Ke-30, minggu lalu, adalah atas permintaan penganjur, justeru, Fattah berasa ralat apabila dimaklumkan kemunculan di pentas bagi penyampaian trofi Anugerah Khas Juri adalah membabitkan pemenang FFM terdahulu.

Fattah turut berkata, kontroversi yang timbul tidak lebih daripada fitnah dan dia sendiri tidak mengenakan sebarang syarat bagi kemunculan pada mana-mana majlis.

"Semestinya saya berasa ralat dan terkesan apabila diberitahu mengenai gandingan penyampai bagi kategori itu adalah bekas pemenang FFM sebelum ini. Saya sama sekali tidak tahu menahu, sebaliknya sekadar memenuhi tanggungjawab atas permintaan penganjur.

"Beberapa minggu sebelum majlis, dimaklumkan kehadiran saya mengikut kontrak sebagai 'trigger' bagi memberikan elemen kejutan. Malah, saya juga tidak dimaklumkan mengenai kategori yang memerlukan saya naik ke pentas.

"Saya menganggap isu ini sebagai fitnah kerana saya tidak pernah meletakkan syarat, apatah lagi untuk tampil sesuka hati. Walaupun belum cukup lama berada dalam industri ini, saya tahu tindakan sebegitu adalah tidak profesional," tuturnya.

Menurut Fattah, sebagai selebriti, dia pasti terkesan dengan isu yang timbul kerana ia mencalarkan imej dan kredibiliti dirinya.

"Namun, saya akur dengan lumrah kehidupan sebagai anak seni. Perkara sebegini adalah sesuatu yang perlu saya tempuh. Permulaan saya dalam industri juga bukan dengan cara yang mudah.

"Pelbagai kritikan dan kecaman diberikan, namun ia menjadikan saya lebih matang. Saya pasti dugaan Allah ada hikmahnya," kata Bintang Paling Popular, Anugerah Bintang Popular BH 3.0 itu.

Menurutnya, urusan antara Finas dan Astro biarlah diselesaikan sesama mereka dan dia tidak boleh masuk campur.
Fattah mengakui isu ini tidak patut dibangkitkan dan dia kesal dengan apa yang berlaku.

"Begitu juga hal Fazura dengan Hans, saya tak boleh masuk campur dan bagi kenyataan. Cuma, saya nak jelaskan tak mungkin seseorang artis nak 'main langgar' protokol masuk tv.

"Itu tak masuk akal. Tak logik juga jika nak katakan saya pandai-pandai meminta tampil atas pentas dengan Fazura. Sudah tentu saya dan Fazura kena ke depan untuk mempertahankan diri apabila isu ini tular.

"Lagipun bukan kami yang terlebih dahulu buka cerita ini. Selebihnya saya serahkan kepada pengurusan saya untuk ambil tindakan susulan," jelasnya.

Terdahulu, Fazura menafikan desas-desus penampilannya dan Fattah sebagai penyampai trofi di FFM adalah atas permintaan peribadi.

Fazura turut mendakwa dia menerima mesej melalui kiriman WhatsApp daripada rakan penyampai, pengarah dan pelakon Datuk Hans Isaac yang menyatakan rasa kecewa atas apa yang berlaku, terutama permintaan Fazura untuk digandingkan dengan Fattah yang disifatkan tidak mengikut tema slot berkenaan.

Dalam pada itu, Hans menegaskan kiriman mesej yang dihantar kepada aktres Fazura adalah bersifat peribadi. FFM30 yang dianjurkan oleh Perbadanan Kemajuan Filem Nasional (FINAS) itu diadakan di Pusat Konvesyen Antarabangsa (PICC), Sabtu lalu.

www.myartis.com / Sumber & foto: Astro Gempak, Berita Harian, Harian Metro, Instagram Fattah Amin, @rizmanruzaini, Nur Fazura & Hans Isaac

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


2 TAHUN TAK BERAYA - SALMA MENTOR RINDU JUADAH SABAH

Tahun ini merupakan tahun kedua bekas juara program Mentor musim ke-5, Salma Andi-Asis tidak dapat menyambut Aidilfitri di kampung halamannya di Sabah.

Salma yang tidak dapat pulang berhari raya di Sabah atas sebab-sebab tertentu itu berkata yang beliau merindui suasana Syawal di sana.

"Kalau diikutkan hati memang hendak balik ke Sabah sebab sudah dua tahun tidak pulang berhari raya bersama keluarga.

"Tapi apa hendak buat keadaan tidak mengizinkan dan Insya-Allah akan balik ke Sabah pada hari raya Aidiladha nanti," kata Salma.

Ditanya mengenai perkara paling dirindukan setiap kali meraikan lebaran di Sabah, isteri kepada Azri Abdullah Akedemi Fantasia 9 (AF9) ini memberitahu juadah masyarakat tempatan paling dinanti-nantikan.

"Makanan di Sabah dan Semenanjung Malaysia berbeza, jadi saya memang teringin hendak menikmati juadah yang biasa dinikmati oleh masyarakat Sabah seperti buras, tumbu, tapai dan ayam lengkuas.

"Dekat sini memang langsung saya tidak pernah jumpa dan jika teringin saya akan masa sendiri untuk keluarga," tuturnya.

Klik untuk gambar besar

Bagaimanapun kata Salma, dia tidak berani untuk memasak juadah Sabah untuk ibu mertuanya kerana bimbang hidangan tersebut tidak menepati seleranya.

Tambahan pula kata Salma, ibu mertuanya itu seorang tukang masak dan ia membuatkan dia lebih rendah diri untuk beraksi di dapur.

"Hendak masak di rumah mertua saya segan kerana bimbang tak menepati selera tambahan pula ibu mertua adalah seorang tukang masak. Tapi kalau masak untuk suami dan anak-anak boleh sahaja," ujarnya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


ERRA MASIH BERAHSIA & AWIE HARAP ERRA TABAH

Kekasih pertama Erra Fazira iaitu Awie meluahkan rasa simpatinya terhadap Erra berikutan penceraian sahabatnya itu kelmarin. Selain meminta Erra tabah, Awie juga mendoakan agar Erra tidak terganggu dengan apa yang berlaku.

"Sebagai seorang kawan, sudah pasti timbul rasa simpati terhadap dia. Saya harap dia tabah menjalani ujian yang berlaku," ujar Awie.

Awie berkata demikian ketika ditemui media di rakaman program ‘Primadona’, pada Selasa memberitahu dia yakin perkara yang berlaku kepada heroin ‘Sembilu’ itu tidak akan menjejaskan persiapan Konsert Teaterikal Suara Kita yang bakal berlangsung pada 3 hingga Mac depan.

"InsyaAllah, perkara ini tak akan jadi masalah besar buat Erra kerana saya yakin dia sudah bersedia untuk persembahan nanti. Dia sudah dewasa serta matang dan saya rasa dia boleh mengatasi perkara ini. Apa yang berlaku pasti ada hikmah dan harap dia jangan toleh ke belakang kerana kehidupan harus diteruskan," tambahnya.

Sementara Erra pula masih tidak mahu mengulas lanjut mengenai keruntuhan rumah tangganya itu. Dia masih mahu berahsia demi menjaga banyak pihak termasuk anaknya Engku Aleesya.

"Saya ada sebab kenapa pendamkan perkara ini. Bukan kerana saya mementingkan diri namun saya ada alasan yang tersendiri. Perkara ini melibatkan hal rumahtangga dan masalah dalaman keluarga.

"Itu adalah hal peribadi dan saya tak boleh kongsi kepada semua mengenai perkara ini. Saya harap semua orang menghormati dengan keputusan saya ini," ujar Erra penuh makna tersirat.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


GAMBAR SANA SINI - FAZURA & TMJ DI SINGAPURA

Aksi manja Nur Fazura dan kekasih hatinya TMJ di Universal Studios, Singapura. Namun tidak diketahui tarikh mereka berdua bercuti dan kemungkinan adanya destinasi lain yang mereka tujui.

Jom tengok..!

Klik untuk imej besar...


"MAAFKAN UMMI SAYANG.. DAH SATU PULAU CUMA PINTU PISAHKAN KITA" - SAJAT AKUR TAK DAPAT JUMPA ANAK-ANAK

"I'm sorry my dear.. ummi kena balik.. I'm sorry.. jodoh kita masih tak boleh jumpa.. I'm really sorry 💔. Maafkan ummi sayang.. kita dah satu pulau yang sana.. cuma pintu sahaja pisahkan kita..

"Maafkan ummi.. ummi kena pulang balik.. berat hati ummi nak terima.. Ya Allah jaga anak anak ku.. abg adik.. ummi sayang adik.. semalaman ummi fikirkan hal ini di bilik menunggu.. maafkan ummi 💔😭.

"Ummi dah buat terbaik untuk kita berjumpa.. Ummi datang jauh-jauh untuk jumpa anak-anak ummi.. Ummi akur keputusan.. Maafkan Ummi sayang.. 2 tahun kita tak jumpa.. Ummi nak sangat jumpa anak-anak Ummi.. Ini jer peluang yang Ummi jumpa anak Ummi..

"Maafkan Ummi sayang.. Ummi kena hantar balik ke Australia. I'm really sorry," demikianlah tutur usahawan kontroversi, Sajat yang akur dan memohon maaf kepada kedua-dua anak angkatnya kerana tak dapat berjumpa meskipun mereka sudah berada di Singapura.

Klik untuk gambar besar

Semua sedia maklum mengenai Sajat atau nama sebenarnya, Muhammad Sajjad Kamaruz Zaman, yang sudah berhijrah ke Australia, namun masih ramai netizen mengikuti perkembangan usahawan kosmetik terbabit.

Selepas setahun melarikan diri ke Australia bagi memulakan kehidupan baru di sana, Sajat dikhabarkan berada di Singapura atas tujuan perniagaan. Menerusi sesi Live di TikTok, Sajat dilihat sedih kerana rindukan kedua-dua anak angkatnya yang ditinggalkan bersama keluarga di Malaysia.

Sajat juga meluahkan perasaannya turut mengalirkan air mata kerana terlalu rindukan anak-anaknya. Kata Sajat lagi, selepas sekian lama mereka bakal bersatu semula. Namun apakah daya, hasrat Sajat ingin bertemu dengan kedua-dua anak angkatnya tidak tercapai.

"Saya dah lama tak jumpa anak. Beberapa jam lagi saya akan jumpa anak, akhirnya saya akan jumpa anak saya. My true love," katanya sebelum ini.

Diruangan komen, rata-rata netizen turut bersimpati dengan nasib menimpa usahawan itu serta ada menasihati Sajat supaya menyerah diri kepada pihak berkuasa.

Dalam pada itu, ada yang mengatakan apa yang dilakukan oleh Sajat memang salah namun perasaannya terhadap anak-anak adalah ikhlas dan sudah pasti dia juga rindukan keluarganya.

"Apa yang dia buat salah tapi perasaan dia valid. Tak perlu larikan diri lagi, pergi kedutaan serah diri saja. Berkorban untuk anak tak apa.

"Siapa pun dia, percayalah dalam diri dia terlalu rindu sausana ketika bersama keluarga dan anaknya. Rindur yang tak dapat diungkap.

"Balik la Jat, kami pun rindukan Jat. Buka buku baru tutup buku lama," antara kata-kata netizen.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FAD BOCEY TERPAKSA JALANI RAWATAN SLIP 'DISC' SELEPAS SUSAH UNTUK BANGUN, PIJAK LANTAI

"Selepas bangun pagi semalam (Khamis) dia mula rasa sakit sehingga susah untuk bangun dan memijak lantai. Saya hubungi pihak hospital dan maklumkan keadaannya dan doktor sudah dapat agak ia akibat slip disc. Apabila tiba di hospital dan melakukan ujian MRI, keadaan dia memang teruk dan sebab itu perlu jalani prosedur segera.

"Doktor maklumkan proses tersebut mengambil masa dua jam dan Fad sudah dibawa masuk ke bilik pembedahan pukul 10 pagi (Jumaat)," jelas isteri kepada pelawak dan penyampai radio Fad Bocey iaitu Syaheera Rahman yang memaklumkan suaminya terpaksa menjalani prosedur rawatan laser radio frekuensi akibat penyakit slip disc yang dialaminya secara tiba-tiba pada Khamis.

Berkongsi mengenai perkara itu, Syaheera berkata suaminya mula merasai kesakitan selepas bangun daripada tidur. Fad kemudiannya dibawa ke unit kecemasan hospital sebelum dimasukkan ke wad dan disarankan menjalani prosedur laser pada pagi Jumaat.

Dalam pada itu, Syaheera memberitahu doktor menasihati suaminya yang merupakan penyampai radio Hot FM ini supaya tidak melakukan sebarang aktiviti lasak dalam tempoh enam bulan ke setahun.

Klik untuk gambar besar

"Fad bukanlah seorang yang senang jatuh sakit. Jadi apabila berlaku secara tiba-tiba begini memang buat saya rasa gementar. Selepas bangun semalam, saya bantu bawa dia turun dari tingkat tiga rumah kami untuk dibawa ke hospital. Walau dalam keadaan sakit pun dia masih cuba untuk berjalan.

"Doktor nasihat untuk berehat dan tidak melakukan aktiviti lasak selepas ini. Dia juga akan terlibat dalam sebuah program televisyen dalam masa terdekat, jadi perlu berhati-hati. Selepas operasi laser ini, Fad akan teruskan rawatan fisioterapi," tuturnya.

Untuk makluman, Fad dan isteri mendirikan rumah tangga pada Mac 2015 dn mereka dikurniakan empat orang cahaya mata iaitu Favian Adrazin Hayyan, Favian Adzrain Zayyan, Nur Aminah Mishall dan Ibrahim Jibriel.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ARWAH HARUN SALIM BACHIK, IBRAHIM PENDEK DIKURNIAKAN ANUGERAH

Mungkin ada yang mengatakan: "dah tiada baru dapat anugerah".

Namun bagi Koperasi Seniman Kuala Lumpur Berhad dan Gabungan Persatuan Karyawan Filem Malaysia (GAFIM), ia adalah satu pengiktirafan kepada mereka yang banyak berjasa tidak kira sama ada masih hidup atau sudah meninggal dunia.

Dalam majlis yang julung kali diadakan itu, Allahyarham Harun Salim Bachik telah menerima Anugerah Pohon Beringin 2015. Ia telah disampaikan oleh Timbalan Perdana Menteri, Datuk Seri Dr Ahmad Zahid Hamidi kepada balunya, Surianti Mohd.

Selain Anugerah Utama Gegar Anak Seni (Gasseni), turut diberikan ialah enam anugerah lain kepada anak seni yang banyak berjasa dalam pembinaan budaya bangsa melalui bidang filem, televisyen, nyanyian, teater, tarian dan muzik.

Ahmad Zahid dan isteri Datin Seri
Hamidah Khamis  bermesra bersama Juara Gegar Vaganza musim kedua Siti
Nordiana pada Jamuan Makan Malam Gegar Anak Seni

Antara perimanya ialah Allahyarham Ibrahim Pendek bagi kategori Ikon Filem tempatan, Tokoh Penyiar 1994, Tan Sri Ahmad Merican (Ikon Televisyen) dan kumpulan Alleycats (Ikon Nyanyian).

Turut menerima anugerah, Pengarah Khalid Salleh (Ikon Teater), Datin Azanin Ezane Ahmad (Ikon Tarian) dan bekas Pengarah Muzik TV3, Datuk Ooi Eow Jin (Ikon Muzik).

Dianggarkan lebih 1,000 karyawan tempatan daripada pelbagai latar belakang seni hadir dalam majlis tersebut termasuk pengarah Datuk Yusof Haslam dan penyanyi Datuk Khadijah Ibrahim.

Sumber: BH

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


EDAR KAD KAHWIN, NINA ISKANDAR BAKAL AKHIRI ZAMAN SOLO?

Baru-baru ini menerusi InstaStories, pelakon yang berasal Brunei iaitu Nina Iskandar telah berkongsi beberapa keping foto yang menarik perhatian apabila tiada ribut tiada angin, bintang ini dipercayai sudah pun mengedarkan kad yang dilihat seperti kad undangan perkahwinan.

Malah, pelakon 'Wanita Dalam Sangkar' itu turut 'repost' beberapa kad yang telah diagihkan buat kenalan terdekat, termasuk ucapan tahniah bersempena dengan hari bersejarah itu.

Bagaimanapun, kesahihan serta butiran terperinci mengenai majlis perkahwinan yang bakal berlangsung tidak dapat dipastikan. Terdahulu, Nina telah pun diraikan dalam satu majlis bersempena dengan ulang tahun kelahirannya yang ke-28, hari ini.

Klik untuk gambar besar

www.myartis.com / Sumber: Media Hiburan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PENGHAKIMAN INGKAR DARIPADA ZARINA - AMYZA FAIL PERMOHONAN MENGETEPIKAN

Pelakon Amyza Aznan akan memfailkan permohonan bagi mengetepikan penghakiman ingkar yang dipohon Zarina Anjoulie pada Isnin ini. Peguam Rejinder Singh yang bertindak bagi pihak Amyza memaklumkan permohonan anak guamnya itu kepada mahkamah.

Rejinder Singh berkata pihaknya juga memohon kepada mahkamah untuk penggantungan prosiding kes saman sehingga pelupusan permohonan penghakiman ingkar didengar di mahkamah. Terdahulu, Rejinder berkata, anak guamnya telah memasukkan kehadiran untuk menjawab saman difailkan Zarina Anjoulie pada 1 Julai lalu, selepas dimaklumkan oleh peguam plaintif.

"Defendan tidak pernah menerima apa jua writ saman dan penyataan tuntutan kerana ia diserahkan di alamat yang beliau (defendan) tidak tinggal. Anak guam saya hanya menyedari ada satu permohonan ingkar kehadiran yang dibuat oleh plaintif selepas dimaklumkan oleh rakan media lain yang memintanya untuk memberi komen mengenai perkara itu pada 25 Jun lalu," kata peguam itu.

Semalam (Jumaat), Mahkamah Tinggi Kuala Lumpur telah membenarkan permohonan pelakon dan model, Zarina Anjoulie Mohamad Fahizul untuk mendapatkan penghakiman ingkar terhadap rakan seperjuangannya, Amyza Aznan dalam kes saman fitnah bagi menuntut ganti rugi berjumlah RM3 juta.

Hakim Datuk Azimah Omar membenarkan permohonan Zarina Anjoulie selaku plaintif berikutan Amyza atau nama sebenarnya Azizah @ Amyza Aznan sebagai defendan gagal memfailkan memorandum kehadiran untuk menjawab saman itu pada tarikh yang ditetapkan.

"Saman yang difailkan plaintif adalah mengikut prosedur dan teratur, namun defendan telah memasukkan kehadiran untuk menjawab saman itu lewat," kata hakim itu.

Mahkamah juga memerintahkan Amyza membayar kos RM2,500. Pada 23 April lalu, Zarina Anjoulie, 34, memfailkan saman terhadap Amyza dan mendakwa selepas pengumuman kerajaan berhubung Bantuan Prihatin Nasional (BPN) kepada rakyat dalam golongan B40 dan M40 yang berpendapatan sebulan RM8,000 ke bawah, sebahagian daripada golongan artis tempatan turut menyuarakan pendapat mereka, dan menyatakan bahawa pihak kerajaan perlu memberikan satu 'bantuan khusus' bagi mereka atau penggiat seni negara.

www.myartis.com / Sumber: BERNAMA & Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


CHE TA SEKELUARGA SAMBUNG 'MELARAM BAJU RAYA' DI LONDON

"Bukan apa, saya terikat dengan jadual penggambaran sebuah drama di sana, jadi senang cerita saya akan sambung beraya di kota London," demikian kata Rozita Che Wan , 44, atau lebih dipanggil Che Ta.

Dalam masa sama, Che Ta turut memberitahu yang dirinya hanya menghabiskan masa beraya seminggu sahaja sebelum berangkat ke kota London untuk beraya.

Perasan juga pada tahun ini Instagram Che Ta tidak dimeriahkan dengan gambar mereka sekeluarga melaram baju raya yang banyak.

Jika tahun sebelumnya Che Ta memberitahu dirinya mempunyai 98 pasang baju raya, tahun ini pula nampaknya rezeki beliau semakin bertambah apabila mempunyai 104 pasang baju raya.

Tidak mudah melatah dengan setiap butiran kecaman netizen berhubung jumlah baju raya yang dimiliki, Che Tidak mempunyai alasannya tersendiri.

"Memang saya memiliki 104 pasang baju raya pada tahun ini. Cuma, 10 pasang saja baju raya sendiri rekaan Rizman Ruzaini, selebihnya ditaja oleh Minaz

Klik untuk gambar besar

"Sebagai duta jenama pakaian berkenaan selama setahun, saya diberikan 94 baju dengan rekaan berlainan untuk hari raya sehingga penuh satu almari dibuatnya.

"Jadi, cukup-cukuplah mengecam saya kerana kesemua baju tersebut diperoleh secara percuma," jelasnya berhubung koleksi baju rayanya tahun ini.

Tidak lengkap rasanya kalau Che Ta tidak melaram baju raya di kota London nanti.

www.myartis.com / Sumber: Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


SEKIAN LAMA BERTARUNG KANSER - ISTERI DAVID ARUMUGAM MENINGGAL DUNIA

Selepas bertarung kanser, pagi tadi, isteri tercinta penyanyi kumpulan Alleycats, Datuk David Arumugam, 71,  iaitu Datin Sabrina Clydes, 65, telah meninggal dunia.

Perkara itu disahkan Pengerusi Yayasan Kebajikan Artis Tanah Air (YKAT), Datuk DJ Dave. DJ Dave berkata, berita itu dimaklumkan sendiri penyanyi itu kepadanya, pagi tadi.

"Saya terima panggilan telefon David pagi tadi memaklumkan isterinya meninggal dunia kira-kira jam 6 pagi. Setahu saya, isterinya menghidap kanser sejak empat tahun lalu," katanya kepada Berita Harian.

Klik untuk gambar besar

Sementara itu, usaha mendapatkan komen daripada penyanyi yang popular dengan lagu 'Seribu Bintang' itu tidak kesampaian kerana sibuk menguruskan pengebumian isterinya.

Pada 2007, David telah kehilangan adik yang juga anggota Alleycats iaitu Loganathan Arumugam akibat kanser paru-paru.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KERANA MAMA, CIK B KINI BERGELAR PELAKON: "SAYA MASIH KAKU SEBAB LIDAH PENDEK"

"Mula-mula saya agak takut sebab tiada pengalaman berlakon, lepas itu Mama push (paksa) saya untuk ambil watak ini. Saya tiada pilihan... tak boleh kata tidak! Jawapannya hanya yes sahaja.

"Alhamdulillah sekarang saya suka sebab kru semua sangat baik. Saya masih kaku sebab lidah pendek," demikianlah kata anak kepada usahawan kosmetik, Datuk Seri Vida iaitu Cik B yang mula berjinak-jinak dalam bidang lakonan.

Ujar Cik B atau nama sebenar Nur Edlynn Zamilleen, 15, semuanya bermula selepas ibunya itu bertegas mahu dia mencuba nasib sebagai pelakon. Dalam masa sama, Cik mengakui kini makin seronok menjadi seorang pelakon, malah dah hilang rasa malu.

Klik untuk gambar besar

Cik B bakal mempertaruhkan lakonan sulungnya menerusi drama arahan Emi Suffian berrjudul 'Lelaki Lingkungan Cinta' terbitan Zeel Production yang bakal bersiaran pada 21 Oktober 2020 di di slot Lestary TV3.

Nantikan drama 'Lelaki Lingkungan Cinta' diinspirasikan daripada novel tulisan Lily Haslina Nasir. Menampilkan gandingan baharu Naim Daniel dan Shasha Abedul.

Dalam drama tersebut turut dibintangi oleh Ismail Izzani, Shalma Eliana, Imran Aqil, Aniq Suhair, Aisar Khaled, Syazuwan Hassan, Izzrin Irfan, Asha Merican, Rozita Che Wan, Chemat Raja Lawwk, Nazeera Sardi, Mas Anizan, Aresya Rania, Ummar Dzariff dan ramai lagi.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::